അവതരണം : ദ വീനസ് പ്രൊജക്ട്
നിര്‍മ്മാണം : റോക്സേന്‍ മെഡോസ്
രചന : ജാക്ക് ഫ്രെസ്കോ
പൂര്‍ണമായും പണത്തെ അടിസ്ഥാനപ്പെടുത്തിയുള്ളതും ആര്‍ഭാടത്തില്‍ അധിഷ്ഠിതവുമായ സമൂഹം
ഒരു കപട സമൂഹമാണ്.
മനുഷ്യന്റെ ഏറ്റവും താഴ്ന്ന നിലയിലുള്ള പുരോഗമനം എന്ന് നമ്മുടെ സമൂഹം ചരിത്രത്തില്‍ ഇടം പിടിക്കും.
തികച്ചും പുതിയ ഒരു നാഗരികത കെട്ടിപ്പടുക്കാന്‍ ആവശ്യമായ
തലച്ചോറും സാങ്കേതികവിദ്യയും എങ്ങനെ ചെയ്യണമെന്ന അറിവും പ്രായോഗികതയും നമുക്കുണ്ട്.
പാരഡൈസ് ഓര്‍ ഒബ്ളിവിയണ്‍
(ജാക്ക് ഫ്രെസ്കോ) 1929 ലെ മഹാ സാമ്പത്തികമാന്ദ്യത്തിൽ ഉള്ള ജീവിതമാണ്
എന്റെ സാമൂഹിക അവബോധം രൂപപ്പെടുന്നതിന് സഹായിച്ചത്.
ഈ കാലഘട്ടത്തിൽ ഞാൻ മനസ്സിലാക്കി, ഭൂമി ഇപ്പോഴും പഴയതുപോലെതന്നെയാണ് എന്ന്:
ഉൽപ്പാദനശാലകൾ അപ്പോഴും ഉണ്ടായിരുന്നു, വിഭവങ്ങൾ അപ്പോഴും ഉണ്ടായിരുന്നു
പക്ഷെ ആളുകൾക്ക് സാധനങ്ങൾ വാങ്ങാൻ പണമില്ലായിരുന്നു.
നമ്മൾ കളിക്കുന്ന ഈ കളിയുടെ നിയമങ്ങൾ കാലഹരണപ്പെട്ടതും
അപര്യാപ്തവുമായിരുന്നെന്ന് എനിക്ക് അനുഭവപ്പെട്ടു.
ദുരിതവും കഷ്ടപ്പാടുകളും യുദ്ധവും ആണ് എന്റെ ജീവിതകാലത്തെ പ്രയത്നത്തിന് പ്രേരണ നൽകിയത്.
ഗവൺമെന്റിന്റെയും അക്കാദമിക ലോകത്തിന്റെയും കഴിവില്ലായ്മ,
ശാസ്ത്രജ്ഞൻമാർ നൽകുന്ന പരിഹാരങ്ങളുടെ അഭാവം എന്നിവയും എന്നെ പ്രചോദിപ്പിച്ചു.
വ്യക്തികളുടെകൂടെ ജോലിചെയ്യുന്നതിനുപകരം സമൂഹത്തെത്തന്നെ
പുനർനിർമാണം നടത്തുന്നതാകും കൂടുതൽ ഭലപ്രദമായ രീതി എന്ന് ഞാൻ മനസ്സിലാക്കി.
ഇന്ന് നാം നേരിടുന്ന ഒരുപാട് പ്രശ്നങ്ങൾക്ക് പരിഹാരം കണ്ടെത്താനുള്ള,
ജീവിതകാലം മൊത്തമുള്ള അന്വേഷണത്തിന് വഴിവയ്ച്ചു.
(ആഖ്യാതാവ്) ഈ അവതരണം, സമാധാനപരവും നിലനിൽപ്പുള്ളതുമായ ഒരു
ആഗോള നാഗരികതയ്ക്കായുള്ള പ്രായോഗിക സാമൂഹിക പരിവർത്തനത്തിനുള്ള പദ്ധതി ആണ്.
മനുഷ്യരും സാങ്കേതികവിദ്യയും പ്രകൃതിയും ഒന്നിച്ചുള്ള തരത്തിൽ.
മനുഷ്യാവകാശങ്ങൾ കടലാസിലെ നിയമങ്ങൾ മാത്രമായല്ല,
പകരം ഒരു ജീവിത രീതി ആവാൻ ശ്രമിക്കുന്ന
ഒരു ബദൽ മാർഗ്ഗത്തിന് ഇത് രൂപരേഖനൽകുന്നു.
ഇതാണ് വീനസ് പ്രൊജക്ട്.
ഇതിന്റെ ഉപജ്ഞാതാവ് ജാക്ക് ഫ്രെസ്കോ,
യുദ്ധം, ദാരിദ്ര്യം, കടം, മനുഷ്യർ അനുഭവിക്കുന്ന അനാവശ്യമായ മറ്റ് പല
കഷ്ടപ്പാടുകൾ എന്നിവ ഒഴിവാക്കാവുന്നതു മാത്രമല്ല, അംഗീകരിക്കാൻകൂടി
ആകാത്തതായ, ഒരു കൃത്യമായ സാംസ്കാരിക പുനർനിർമിതി നിർദ്ദേശിക്കുന്നു.
കാര്യങ്ങൾ തികച്ചും സ്പഷ്ടമാവുകയാണ്, ഇതിനെക്കാളും കുറവായിട്ടുള്ള
എന്താണെങ്കിലും, അത് ഇന്നു നമ്മൾ നേരിടുന്ന പ്രശ്നങ്ങളുടെ തുടർച്ചയിൽ തന്നെ കലാശിക്കും.
ബദൽ നിർദ്ദേശങ്ങൾ ഇല്ലാതെ വെറുതെ പരാതി പറഞ്ഞുകൊണ്ടിരിക്കുന്നത് ഒന്നുംതന്നെ നൽകില്ല.
റോക്സേൻ മെഡോസും ഫ്രെസ്കോയും ചേർന്ന് നിർമിച്ച
വീനസ് പ്രൊജക്ട് ഗവേഷണ കേന്ദ്രം
ഫ്ളോറിഡയിലെ വീനസ് ലാണ് സ്ഥിതിചെയ്യുന്നത്.
നമ്മുടെ ഇന്നത്തെ പ്രശ്നങ്ങളുടെ ഒരുപാട് അടിസ്ഥാന കാരണങ്ങളിൽ ഇത് ശ്രദ്ധ കേന്ദ്രീകരിക്കുന്നു.
പക്ഷെ നമ്മുടെ പ്രശ്നങ്ങളുടെ യഥാർഥ ഉറവിടങ്ങൾ എന്തൊക്കെയാണ് ?
പരാജയപ്പെട്ട സമ്പ്രദായങ്ങൾ
നമ്മുടെതന്നെ നിർമിതികളുടെ തകർച്ച അഭിമുഖീകരിച്ചുകൊണ്ടിരിക്കുമ്പോഴും
ഇന്ന് നമുക്ക് വളരെ കുറച്ച് ബദൽ മാർഗ്ഗങ്ങളേ ഉള്ളു.
ഇന്നലെകളിൽ നിന്നുള്ള ഉത്തരങ്ങൾ ഇപ്പോൾ പ്രസക്തിയുള്ളവയല്ല.
നമ്മൾ ഇപ്പോൾത്തന്നെ പരിസ്ഥിതിയ്ക്ക് ചെയ്തുവച്ചിട്ടുള്ള പ്രശ്നങ്ങൾ പരിഗണിച്ചാൽ,
നമ്മൾ തിരിച്ചുവരാനാകാത്ത ഒരു പോയിന്റിലേയ്ക്ക് വളരെ വേഗം നീങ്ങിക്കൊണ്ടിരിക്കുകയാണ്.
പ്രകൃതിതന്നെ ഈ യാത്രയ്ക്ക് തീരുമാനമിടുന്ന ഒരു അവസ്ഥ.
നമുക്ക് ഇന്നുള്ളതുപോലെതന്നെ തുടരാം,
കാലോചിതമല്ലാത്ത സാമൂഹിക സമ്പ്രദായങ്ങളും ചിന്താ ശീലങ്ങളും പേറിക്കൊണ്ട്,
അതുവഴി നമ്മുടെ ഭാവിയെ ഭീഷണിപ്പെടുത്തിക്കൊണ്ട്.
അല്ലെങ്കിൽ നമുക്ക് സുസ്ഥിതമായ ഒരു സമൂഹത്തിന് യോജിച്ച നിലയിൽ
കൂടുതൽ ഔചിത്യപരമായ മൂല്യങ്ങൾ പ്രായോഗികമാക്കാം.
കൂടുതൽ അവസരങ്ങളും സ്വാതന്ത്ര്യവും ലഭ്യമാക്കാം.
അമേരിക്കക്കാർ അവരുടെ രീതിയിലുള്ള സമൂഹത്തിനനുസരിച്ച് അനുകൂലിക്കപ്പെട്ടിരിക്കുന്നത്
ഓരോ വർഷവും വ്യത്യസ്ത കാറുകൾ വാങ്ങാനും
പുതിയ ടെലിവിഷൻ സെറ്റ് വാങ്ങാനും, ടേപ്പ് റെക്കോർഡർ വാങ്ങാനും ഒക്കെയാണ്.
അടിസ്ഥാനപരമായി നമ്മൾ നരകത്തിലേതുപോലെയാണ് പക്ഷെ നമ്മുടെ രാഷ്ട്രീയ സാമൂഹിക സ്ഥാപനങ്ങൾ
ഇതുവരെയും മാറിയിട്ടില്ല. ഇവിടെയാണ് നമ്മൾ സ്തംഭിച്ചിരിക്കുന്നത്.
കാരണം നാം എപ്പോഴും ഏതെങ്കിലും പുതിയ ആശയങ്ങളെ കമ്മ്യൂണിസവുമായോ പട്ടാളച്ചിട്ടയുമായോ താരതമ്യപ്പെടുത്തുന്നു.
കാരണം പുതിയതായ എന്തിനെയും ഭയപ്പെടാനാണ് നമ്മൾ വളർത്തപ്പെട്ടിരിക്കുന്നത്.
(ആഖ്യാതാവ്) ലോകത്തിലുള്ള ഒരു സാമ്പത്തിക വ്യവസ്ഥയും:
സോഷ്യലിസം, കമ്മ്യൂണിസം, ഫാസിസം, ഫ്രീ എന്റർപ്രൈസ് സിസ്റ്റം ഇവയൊന്നുംതന്നെ
പ്രമാണിത്തം, ദേശീയത, വർഗ്ഗീയത,
എല്ലാറ്റിനുമുപരി ദാരിദ്ര്യം, ഇതിന്റെയൊന്നും പ്രശ്നങ്ങൾ ഇല്ലാതാക്കിയിട്ടില്ല.
ഇതെല്ലാം മൗലികമായി സാമ്പത്തിക അസമത്വത്തിലാണ് അടിസ്ഥാനപ്പെട്ടിരിക്കുന്നത്.
ലാഭത്തിനുവേണ്ടി, വിഭവങ്ങൾ ക്രമീകരിക്കാനും വിതരണം ചെയ്യാനും പണം ഉപയോഗിക്കുമ്പോൾ
ആളുകളും രാജ്യങ്ങളും അതിനുപിന്നാലെയാകും
അവർ എന്തുവിലയ്ക്കും മുൻതൂക്കം നേടാൻ നോക്കും.
അവർ മത്സരം നിലനിർത്തുകവഴിയോ
സൈനിക ഇടപെടലിലൂടെയോ ആകും ഇത് ചെയ്യുക.
രാജ്യങ്ങൾക്ക് അവരുടെ വ്യത്യസ്തതകളെ മനസ്സിലാക്കാൻ ഉള്ള ആത്യന്തികമായ പരാജയത്തെയാണ് യുദ്ധങ്ങൾ പ്രതിനിധാനം ചെയ്യുന്നത്.
കൃത്യമായും അനുഭവത്തിൽ നിന്നുള്ള വീക്ഷണത്തിൽ
ജീവിതങ്ങളുടെയും വിഭവങ്ങളുടെയും, എക്കാലത്തുള്ളതിലും വച്ച് ഏറ്റവും മോശപ്പെട്ട രീതിയിലെ ദുർവ്യയമാണിത്.
കൂടുതൽ യുദ്ധങ്ങളും വിഭവങ്ങളുടെ നിയന്ത്രണത്തിനുവേണ്ടിയാണ്.
പിന്നെ നിങ്ങളുടെ വൈജാത്യപരമായ മുൻതൂക്കങ്ങൾക്കുവേണ്ടിയും.
അത് മനുഷ്യരുടെ 'മാന്യതയിൽ' അടിസ്ഥാനപ്പെടുത്തിയുള്ളതല്ല.
അത് മനുഷ്യരുടെ ഉന്നമനത്തിൽ അടിസ്ഥാനപ്പെടുത്തിയുള്ളതല്ല.
ഇത് ഒരുപക്ഷെ ജയിക്കുന്ന രാജ്യത്തിലെ മനുഷ്യരുടെ ഉന്നമനം നടത്തിയേയ്ക്കും.
ഇത് ഒരുപക്ഷെ അങ്ങനെചെയ്തേയ്ക്കും. പക്ഷെ ലോകത്തിലെ ബാക്കിയുള്ളവർ പൊയ്ക്കോണ്ടിരിക്കുന്തോറും
അതിന്റെ വില ഭീമമായിരിക്കും.
(ആഖ്യാതാവ്) ആഗോള വൈജാത്യങ്ങളെ പരിഹരിക്കാനുള്ള ഈ ക്രൂരവും അപരിഷ്കൃതവുമായ നടപടികൾ
കമ്പ്യൂട്ടറൈസ്ഡ് ന്യൂക്ളിയർ ഡെലിവറി സിസ്റ്റങ്ങളുടെയും
മാരകമായ ജൈവ രാസ ആയുധങ്ങളുടെയും ആവിർഭാവത്തിൽ
കൂടുതൽ ഭയാനകമായ ധ്വനി ജനിപ്പിക്കുന്നു.
100,000ൽ അധികം കമ്പനികൾ പെന്റഗണിൽ വളരുന്നു.
പക്ഷെ ഭൂരിഭാഗം പണവും കുറച്ച് വലിയ കോർപ്പറേഷനുകളിലേയ്ക്കാണ് പോകുന്നത്.
സൈനിക-വ്യവസായ സംരഭത്തിൽ നിന്ന് ലാഭം കണ്ടെത്തുന്നവർക്ക്
ഇത് ഒരു പണം കായ്ക്കുന്ന മരം ആണ്. പണം ഉണ്ടാക്കാനുള്ള സുവർണ്ണാവസരം.
യുദ്ധങ്ങളിൽ നിന്ന് ലാഭം മാറ്റിക്കഴിഞ്ഞാൽ,
നിങ്ങൾ വിശ്വസിക്കുന്നുണ്ടോ നമുക്ക് യുദ്ധങ്ങൾ ഉണ്ടാകുമെന്ന്?
(ജാക്ക് ഫ്രെസ്കോ) അവർ നിങ്ങളെ രാജ്യസേവനത്തിനായി സൈന്യത്തിൽ ചേർക്കുന്നുണ്ടെങ്കിൽ
(നിങ്ങളുടെ ജീവിതം നിങ്ങൾ ഈ രാജ്യത്തിനായി സമർപ്പിക്കുന്നു)
അവർതന്നെ എല്ലാ യുദ്ധ വ്യവസായങ്ങളും ചെയ്യണം:
എല്ലാ പീരങ്കി നിർമ്മിക്കുന്നതും, യന്ത്രത്തോക്ക് നിർമ്മിക്കുന്നതും
ഓട്ടോമൊബെലുകൾ, ജീപ്പുകൾ, പടക്കപ്പലുകൾ
എല്ലാം നിർമ്മിക്കണം. അപ്പോൾ അവർ സൈന്യത്തിന് ചെലവിടുന്നതിന്റെ അതേ അടിസ്ഥാനത്തിലാണ് ചെയ്യുന്നത്.
അപ്പോൾ അത് ശരിയാണ്. പക്ഷെ നിങ്ങൾ യുദ്ധക്കപ്പലുകൾ വിൽക്കുകവഴി കോടികൾ ഉണ്ടാക്കുന്നുണ്ടെങ്കിൽ,
സേനയ്ക്ക് യന്ത്രത്തോക്കുകൾ വിൽക്കുന്നുണ്ടെങ്കിൽ, അത് കറപ്റ്റ് ആണ്.
ഞാനായിരുന്നെങ്കിൽ (എനിക്ക് എന്റെതായ വഴി ഉണ്ടായിരുന്നെങ്കിൽ), നമ്മുടെ സേനയിൽ കോടിക്കണക്കിന് ആളുകൾ ഉണ്ടെങ്കിൽ
ഞാൻ അവരെയെല്ലാം സ്കൂളിൽ അയയ്ക്കും. എങ്ങനെ പ്രശ്നങ്ങൾ പരിഹരിക്കാം എന്ന് പഠിപ്പിക്കും.
മറ്റുരാജ്യങ്ങളുമായി എങ്ങനെ ജീവിക്കാം എന്നു പഠിപ്പിക്കും, അതാണ് നമ്മൾ ചെയ്യാനുള്ളത്. കൊല്ലുകയല്ല.
പട്ടാളക്കാർ വെറും കൊല്ലൽ യന്ത്രങ്ങളാണ്; അവർ കൊല്ലാനാണ് പരിശീലിക്കപ്പെട്ടിരിക്കുന്നത്.
ഞാനാണെങ്കിൽ അവരെ മെക്സിക്കോയിലേയ്ക്ക് പോയി വൈജാത്യങ്ങൾ മനസ്സിലാക്കാൻ പരിശീലിപ്പിക്കും
എന്നിട്ട് അറബ് ലോകത്തേയ്ക്ക് പോയി വ്യത്യാസങ്ങൾ കുറയ്ക്കാൻ പറ്റുമോ എന്ന് നോക്കാൻ പരിശീലിപ്പിക്കും.
അങ്ങനെ അവരെയെല്ലാം ഒരുമിച്ചാക്കാം. എല്ലാ രാജ്യങ്ങളെയും.
(ആഖ്യാതാവ്) യുദ്ധം മാത്രമല്ല ആളുകളുടെമേൽ അടിച്ചേൽപ്പിക്കപ്പെടുന്ന അക്രമം;
പട്ടിണി, ദാരിദ്ര്യം
വീടില്ലായ്മ, തൊഴിലില്ലായ്മ എല്ലാം.
ഇത്തരം സാഹചര്യങ്ങളുടെയെല്ലാം കാരണം 'മനുഷ്യ പ്രകൃതം' ആണെന്ന് അംഗീകരിക്കുന്നത് വെറും കെട്ടുകഥയാണ്.
സാഹചര്യങ്ങളെ അങ്ങനെതന്നെ തുടർന്നുകൊണ്ടുപോകാൻ ഉണ്ടാക്കിയ ഒരു കഥ.
പരിസ്ഥിതിയുടെ സ്വാധീനം
ജനിതകത്തിന് അത്യാഗ്രഹവുമായോ, കച്ചവടവുമായോ വംശീയ മനോഭാവം എന്നിവയുമായോ ഒന്നും ബന്ധമില്ല.
ഏതു സമൂഹങ്ങളുടെയായാലും പ്രവർത്തിക്കുന്ന രീതി എന്നത് നിങ്ങളുടെ വിദ്യാഭ്യാസത്തിന്റെ ഭാഗമായി വരുന്നതാണ്.
നിങ്ങൾ വായിക്കുന്ന പുസ്തകങ്ങൾ, നിങ്ങൾ പിന്തുടരുന്ന ആദർശവ്യക്തികൾ, നിങ്ങൾ അംഗീകരിക്കുന്ന ആളുകൾ എന്നിവയുടെ ഭാഗമായി വരുന്നവ.
അവിടെ ജനിതകപദാർഥത്തിന് ഒന്നും ചെയ്യാനില്ല.
നിങ്ങളുടെ കണ്ണിന്റെ നിറം, മൂക്കിന്റെ ആകൃതി
ഒരുപക്ഷെ പാരമ്പര്യ ഘടകങ്ങൾ എന്നിവ ഒഴിച്ച് ബാക്കിയൊന്നും ചെയ്യാനില്ല.
ജീനുകൾ മൂല്യങ്ങളെ നിയന്ത്രിക്കുന്നില്ല.
നിങ്ങൾ മറ്റൊരാളെക്കാളും മികച്ച ഒരു മസ്തിഷ്കവുമായി,
അതായത് മികച്ച സംവേദനക്ഷമതയോടുകൂടി, ഗുണമേൻമ കൂടിയ കലകളും(ടിഷ്യൂകൾ) ആയി ആണ് ജനിച്ചതെങ്കിൽ കൂടിയും
ഞാൻ പറയും, നിങ്ങൾക്ക് മികച്ച തലച്ചോറുണ്ടായിട്ട്
നിങ്ങൾ ഒരു ഫാസിസ്റ്റ് രാഷ്ട്രത്തിലാണ് ജീവിക്കുന്നതെങ്കിൽ, നിങ്ങൾ വളരെ പെട്ടെന്ന് ഒരു ഫാസിസ്റ്റ് ആയിമാറും.
മസ്തിഷ്കത്തിന് വിവേചനശേഷിയ്ക്കുള്ള മെക്കാനിസം ഇല്ല.
ഉചിതമായത് ഏതാണ് അല്ലാത്തത് ഏതാണ് എന്ന് പറഞ്ഞുതരാൻ
അനുഭവസമ്പത്ത് ഇല്ലാതെ തലച്ചോറിനാകില്ല.
(ആഖ്യാതാവ്) നമ്മൾ അത്യാഗ്രഹം, അസൂയ, വെറുപ്പ്, വിദ്വേഷം എന്നിവയോടുകൂടി അല്ല ജനിച്ചത്.
നമ്മുടെ സ്വഭാവവും മൂല്യങ്ങളും നാം നിലനിൽക്കുന്ന സംസ്കാരത്തിന്റെ പ്രതിഫലനങ്ങളാണ്.
നിങ്ങൾ ആമസോണിലെ തലകൊയ്യുന്നവരുടെ കൂടെയാണ് വളർന്നുവന്നിരുന്നതെങ്കിൽ
നിങ്ങളും ഒരു തലയോട്ടി വേട്ടക്കാരൻ ആയേനെ.
"അഞ്ച് ഉണക്ക തലകളും കൊണ്ട് നടക്കാൻ നാണമില്ലേ നിനക്ക്?" എന്ന് ഞാൻ ചോദിച്ചാൽ
നിങ്ങൾ പറയും "അതെ എനിക്ക് നാണമാണ്. കാരണം എന്റെ സഹോദരന് 20 എണ്ണമുണ്ട്." എന്ന്.
അവന് വട്ടാണോ? അല്ല, അവന്റെ സംസ്കാരത്തിൽ അത് സ്വാഭാവികമാണ്.
സാമൂഹികവും പാരിസ്ഥിതികവുമായ പ്രശ്നങ്ങൾ ഇങ്ങനെതന്നെ നിലനിൽക്കുന്നു.
കുറച്ച് രാജ്യങ്ങൾ ഭൂമിയുടെ ഭൂരിഭാഗം വിഭവങ്ങളും നിയന്ത്രിക്കുന്നിടത്തോളം,
ജനങ്ങളുടെ സൗഖ്യത്തിനെക്കാൾ ലാഭത്തിന് പ്രാധാന്യം നൽകപ്പെടുന്നിടത്തോളം ഈ പ്രശ്നങ്ങൾ പരിഹരിക്കാനാകാതെ തുടരും.
ലാഭത്തിനെ മുന്നിൽ നിർത്തുന്നത് അനാവശ്യമായ പ്രശ്നങ്ങളിലും
ഇന്ന് നിലനിൽക്കുന്ന മോശപ്പെട്ട സ്വഭാവങ്ങളിലും കലാശിക്കും.
ഒരുപാട് ആളുകളുടെ അഭിപ്രായം നമുക്ക് ഈ പ്രശ്നങ്ങളൊക്കെ അവസാനിപ്പിക്കാൻ നിയമ - ശാസനകൾ വേണമെന്നാണ്.
നമുക്ക് ഒരുപാട് നിയമങ്ങൾ ഉണ്ട്, ആയിരക്കണക്കിന് നിയമങ്ങൾ.
പക്ഷെ അവയെല്ലാം നിരന്തരം പരാജയപ്പെട്ടുകൊണ്ടിരിക്കുന്നു.
കടലാസുകളിലെ പ്രഖ്യാപനങ്ങള്‍, കരാറുകള്‍ ഇവയൊന്നും
ക്ഷാമം, ഇല്ലായ്മ, അരക്ഷിതാവസ്ഥ ഇവയുടെ യാഥാര്‍ഥ്യങ്ങള്‍ മാറ്റുന്നില്ല.
നിങ്ങളുടെ ഭാവിലോകത്തിന്റെ ഘടനയും അതിന്റെ മൂല്യങ്ങളും നിങ്ങള്‍ക്ക് ഇപ്പോഴേ പ്രവചിക്കാം,
സമുദ്രത്തില്‍ നടക്കുന്ന മലിനീകരണം, ഭലഭൂയിഷ്ഠമായ മണ്ണിന്റെ ലഭ്യത എന്നിവയെപ്പറ്റി നിങ്ങള്‍ക്ക് അറിയാമെങ്കില്‍ അത് ഇപ്പോഴേ പ്രവചിക്കാം.
സിസ്റ്റത്തിന്റെ വളര്‍ച്ച തരം താഴുന്നത് ശ്രദ്ധിച്ചാല്‍
കലാപങ്ങളും കൊലകളും വധങ്ങളും ഒക്കെ എനിക്ക് മുന്‍കൂട്ടി കാണാനാകും.
മനുഷ്യരുടെ സ്വഭാവം യഥാര്‍ഥത്തില്‍ ചുറ്റുപാടുമുള്ള പരിസ്ഥിതിയില്‍ നിന്നാണ് ഉണ്ടായിവരുന്നത്.
ഇവിടെ ഇപ്പോള്‍ വെള്ളത്തിന് ക്ഷാമം ഉണ്ടെങ്കില്‍, അതിന് വില നിശ്ചയിക്കും. ആ തുക വലുതും ആയിരിക്കും.
നമുക്ക് ക്ഷാമം എന്നതിനെ ഒരു വ്യവസ്ഥ ആയി ചര്‍ച്ച ചെയ്യാം.
3 ദിവസത്തേയ്ക്ക് സ്വര്‍ണം മഴയായി പെയ്തു എന്നു കരുതുക, സ്വര്‍ണ്ണത്തരികള്‍.
ആളുകള്‍ പുറത്തേയ്ക്ക് പോയി അതെല്ലാം കോരിക്കൊണ്ടുവന്ന് അവരുടെ നിലവറകളും
മച്ചിന്‍പുറവും നിറയ്ക്കും, വീട്ടിലെ എല്ലാ അറകളും നിറയ്ക്കും. അവരുടെ വസ്ത്രങ്ങളും ഉപയോഗിക്കും.
ഈ മഴ ഒരു വര്‍ഷത്തേയ്ക്ക് നിര്‍ത്താതെ തുടര്‍ന്നാല്‍, എല്ലായിടത്തും സ്വര്‍ണം വന്നാല്‍
ആളുകള്‍ അത് വീട്ടില്‍ നിന്ന് പുറത്തേയ്ക്ക് തൂത്തുകളയും, അവരുടെ മോതിരങ്ങളും എല്ലാം ഊരി ദൂരെ എറിയും.
അങ്ങനെ മനുഷ്യരുടെ സ്വഭാവം ആ നിലയിലേയ്ക്ക് മാറാന്‍ തുടങ്ങും.
ആളുകള്‍ക്ക് ആവശ്യമായ ഏതെങ്കിലും ഒരു സാധനത്തിന്റെ മുന്നില്‍ ഒരു പോലീസുകാരന്‍ നില്‍ക്കുകയും
അത് ലഭ്യമല്ലാത്തതും ആകുമ്പോള്‍, നിങ്ങള്‍ അവിടെ ഒരു കാവല്‍ക്കാരനെ നിര്‍ത്തുകയാണ്.
പക്ഷെ നാരകങ്ങളും, ഓറഞ്ച് വൃക്ഷങ്ങളും ആപ്പിള്‍ വൃക്ഷങ്ങളും
എല്ലായിടത്തും വളരുന്നുണ്ടെങ്കില്‍, നിങ്ങള്‍ക്ക് അത് വില്‍ക്കാനാകില്ല.
വിഭവങ്ങളാല്‍ വളരെ സമൃദ്ധമായ ഒരു ദ്വീപില്‍ നിങ്ങള്‍ ഇറങ്ങുകയും
അവിടെ 10 ആളുകള്‍ ഉണ്ട്, ഓരോ ആള്‍ക്കാര്‍ക്കും ആയിരം മീനുകള്‍
നിങ്ങള്‍ക്ക് വേണമെങ്കില്‍, കടച്ചയ്ക്കയും വാഴപ്പഴവും പത്ത് ഇരട്ടി അളവില്‍ ഉണ്ട്.
അവിടെ പണം ഉപയോഗത്തില്‍ വരില്ല.
സ്വകാര്യ സ്വത്ത് പ്രയോഗത്തില്‍ വരില്ല.
ആ ദ്വീപ് ആവശ്യത്തിന് വലുപ്പം ഉള്ളതാണെങ്കില്‍: 10 ആളുകളും 8000 ഏക്കറും ആണെങ്കില്‍
ഇത്രയും സ്ഥലം എന്ന പേരില്‍ അതിരിടാന്‍ ഒരുത്തരും ശ്രമിക്കില്ല.
അതിജീവനത്തെ പിന്താങ്ങുന്ന സ്വഭാവങ്ങളുടെ ശ്രേണി എന്നൊന്നുണ്ട്.
നമ്മുടെ മൂല്യങ്ങളെയും കാഴ്ചപ്പാടുകളെയും മാറ്റുന്ന സാമൂഹിക സാഹചര്യങ്ങള്‍ ഉണ്ട്.
പരിസ്ഥിതിയെ പരിഗണിക്കാതെ, ആവശ്യമായ സ്വഭാവങ്ങള്‍ക്ക് വേണ്ടി ഭരണഘടന എഴുതാന്‍
ആര്‍ക്കും സാധ്യമല്ല.
അതുകൊണ്ട്, നമ്മള്‍ പരിസ്ഥിതിയെപ്പറ്റി ശ്രദ്ധിക്കും
ഓരോരുത്തരും പരസ്പരം ശ്രദ്ധിക്കും പരിചരിക്കും
നമ്മള്‍ ആളുകള്‍ക്ക് വിദ്യാഭ്യാസം നല്‍കും.
ഒരു സമൂഹം നിര്‍മ്മിക്കാനായി, നമുക്ക് കഴിയുന്നതിന്റെ പരമാവധി
വിദ്യാഭ്യാസം നല്‍കും.
അടിസ്ഥാന കാരണങ്ങള്‍ പരിഗണിച്ചില്ല എന്നുണ്ടെങ്കില്‍, ഒരു സമാധാന കരാറിനുപോലും
മറ്റൊരു യുദ്ധം തടയാന്‍ കഴിയാതെ വരും.
ഒരുപക്ഷേ സര്‍ക്കാരില്‍ ഉള്ള നീതിയുള്ള ആള്‍ക്കാരെയാകും ആവശ്യം
എല്ലാവരുടെയും ക്ഷേമത്തിനായി പ്രവര്‍ത്തിക്കുന്നവരെ.
പക്ഷെ, ഉന്നതസ്ഥാനങ്ങളിലേയ്ക്ക് തെരഞ്ഞെടുക്കപ്പെടുന്നത് വളരെ നീതിബോധമുള്ളവരാണെങ്കില്‍കൂടി
നമ്മള്‍ വിഭവങ്ങള്‍ ഇല്ലാതെയാണ് ഓടിക്കൊണ്ടിരിക്കുന്നതെങ്കില്‍, അവിടെ കള്ളത്തരവും
ചതിയും, മോഷണവും, അഴിമതിയും എല്ലാം ഉണ്ടായിരിക്കും.
നീതിയുള്ള ആളുകളെ അല്ല ആവശ്യം, പകരം
ഭൂമിയിലെ വിഭവങ്ങള്‍ എല്ലാവരുടെയും ക്ഷേമത്തിനു വേണ്ടി ഉപയോഗപ്പെടുത്തുവാനുള്ള
ബുദ്ധിപരമായ ക്രമീകരണമാണ് ആവശ്യം.
അപര്യാപ്തമായ സാമൂഹിക ക്രമീകരണം
നമ്മുടെ സാമൂഹത്തിലെ വാദങ്ങള്‍ ഒന്നുകൂടി പരിശോധിച്ചുനോക്കാം.
നമ്മുടെ സാമ്പത്തികസ്ഥിതി നിലനിര്‍ത്താന്‍, ഉല്‍പ്പന്നങ്ങള്‍ തുടര്‍ച്ചയായി വില്‍ക്കപ്പെട്ടുകൊണ്ടിരിക്കണം.
ഇത് ഉറപ്പിക്കാന്‍, അവ നിരന്തരം കേടാകാനും പൊട്ടിപ്പോകാനും തക്ക രീതിയിലാണ് നിര്‍മ്മിക്കപ്പെട്ടിരിക്കുന്നത്.
നിങ്ങള്‍ ഒരുപക്ഷെ ഇത് സംഭവിക്കുന്നത് ശ്രദ്ധിച്ചിരിക്കും,
വാറന്റി കാലഹരണപ്പെട്ട് ഉടനെ ഇത് കാണാം.
ഈ മോശപ്പെട്ട പ്രവര്‍ത്തിയെ 'planned obsolescence' എന്നു വിളിക്കുന്നു.
മനപ്പൂർവ്വം ഗുണമേൻമയെ കുറയ്ക്കുന്നു.
കണ്ടുപിടിത്തക്കാർ മികച്ച വിദ്യാഭ്യാസം ലഭിച്ച് പുറത്തുവരുന്നു,
എന്നിട്ട്, സമയബന്ധിതമായി തകരാറിലാകുന്നതും
പൊട്ടിപ്പോകുന്നതുമായ സാധനങ്ങൾ നിർമ്മിക്കാൻ വേണ്ടിയുള്ളവർ ആയിത്തീരുന്നു.
ഇത് വിഭവങ്ങളുടെയും ഊർജ്ജത്തിന്റെയും വൻ നഷ്ടത്തിൽ കലാശിക്കുന്നു.
നാം ഈ ഗ്രഹത്തെ ലാഭത്തിനുവേണ്ടി കൊള്ളയടിക്കുന്നു.
നിങ്ങൾക്ക് ചിന്തിച്ചാൽ മനസ്സിലാകും, ആളുകൾക്ക് വേണ്ടത് ജോലി അല്ല,
പകരം അവരുടെ പണ ഇടപാടുകൾക്ക് വേണ്ടത് ലഭിക്കണം.
പണം യഥാർഥത്തിലുള്ള ഒന്നിനെയും പ്രതിനിധാനം ചെയ്യുന്നില്ല.
ഇതിനു മൂല്യം വയ്ക്കാൻ സ്വർണത്തിനോ വെള്ളിയ്ക്കോ വിഭവങ്ങൾക്കോ സാധ്യമല്ല.
നിങ്ങൾക്ക് പണത്തെ കഴിക്കാൻ ആകില്ല. അതുകൊണ്ട് വീട് നിർമ്മിക്കാനും കഴിയില്ല.
ഈ ഗ്രഹത്തിൽ നമുക്ക് ഉൽപ്പാദിപ്പിക്കാവുന്ന ചരക്കുകളുടെയും സേവനങ്ങളുടെയും
യഥാർഥ ശേഷിയുമായി പോലും അത് ബന്ധപ്പെട്ടിട്ടില്ല.
പണ വ്യവസ്ഥ ഉരുത്തിരിഞ്ഞുവന്നത് നൂറ്റാണ്ടുകൾക്ക് മുൻപാണ്.
നമ്മൾ അതിന്റെ ഉപയോഗം, ചോദ്യം ചെയ്യാതെ തുടർന്നുകൊണ്ടിരിക്കുന്നു.
"ഒരു രാജ്യത്തിന്റെ പണത്തിന്റെ നിയന്ത്രണാധികാരം എനിക്കു തരൂ
പിന്നെ അവിടത്തെ നിയമങ്ങൾ ആര് ഉണ്ടാക്കുന്നു എന്നത് എനിക്ക് വിഷയമല്ല." മേയർ റോത്ചൈൽഡ്
ഈ സിസ്റ്റം കൂടുതൽ കൂടുതൽ യന്ത്രവൽക്കരണം നടപ്പിലാക്കുകയും
ഭൂരിഭാഗം ആളുകളുടെ സാമ്പത്തിക വിനിമയ ശേഷി ഇല്ലാതാക്കിക്കൊണ്ടിരിക്കുകയും ചെയ്യും.
ഒരു സമയം എത്തുമ്പോൾ (ഇതിനെ Gaussian curve എന്നു വിളിക്കുന്നു)
തൊഴിൽ ഇങ്ങനെ പോകും, ഉൽപ്പാദനം ഇങ്ങനെ പോകും
സാമ്പത്തിക വിനിമയശേഷി ഇങ്ങനെയും. സിസ്റ്റം നിൽക്കും.
ബാങ്കുകൾ തകരാറിലാകും വേറൊരു രീതിയും പ്രവർത്തിക്കില്ല.
നമ്മൾ ആ ദിശയിലേയ്ക്ക് വളരെ വേഗം പൊയ്ക്കൊണ്ടിരിക്കുകയാണ്.
അവസാനം 2011 ൽ നമ്മൾ ഒരു നിലയിൽ എത്തി
യന്ത്രം മനുഷ്യനെ തോൽപ്പിച്ചത് വളരെ വ്യക്തമാകുന്ന ഒരു നില.
- നമ്മൾ വളരെ കുറച്ച് ആൾക്കാരെ മാത്രം വച്ച് അവിശ്വസനീയമാം വിധം ഉൽപ്പാദനക്ഷമത നേടുകയാണ്.
സാമ്പത്തിക അടിസ്ഥാനത്തിൽ നാം ഇപ്പോൾ മുൻപ് എപ്പോഴത്തേക്കാളും കൂടുതൽ ഉൽപാദനക്ഷമതയുള്ളവരാണ്.
നാല് ആളുകൾക്ക് ചെയ്യാവുന്നതിനേക്കാൾ അധികം ഒരു ipad appന് ചെയ്യുവാൻ സാധിക്കും
കുറച്ച് തൊഴിൽ മാത്രമേയുള്ളു, തന്നെയല്ല. നിലവിൽ ഉള്ള തൊഴിലുകൾക്ക്
വളരെ കുറഞ്ഞ വേതനം ആകും ലഭിക്കുക. സ്പഷ്ടമായ കാരണങ്ങൾ ഉണ്ട്:
ഒരുപാട് ആളുകൾ എണ്ണത്തിൽ കുറവായ തൊഴിൽ അവസരങ്ങൾക്കുവേണ്ടി നോക്കുന്നു.
ശമ്പള നില താഴും, അത് മധ്യവർഗ്ഗത്തിൽ വൻ ആഘാതം ഉണ്ടാക്കുകയും
അവി‌ടുന്ന് അലകൾ ഉയരുകയും ചെയ്യും.
നമ്മൾ ഒരു സാമൂഹിക തകർച്ചയിലേയ്ക്കാണ് നീങ്ങിക്കൊണ്ടിരിക്കുന്നത്.
ഇത് ലോകം മൊത്തം സംഭവിക്കാൻ പോകുകയാണ് എന്ന് ഞാൻ കരുതുന്നു. ഇവി‌ടെ മാത്രം അല്ല.
ഇതിന് ഗവൺമെന്റിനെ മാറിമറിയൽ ഒന്നും ആവശ്യമില്ല.
ഇതിനാകെ വേണ്ടത് തനിയെ വിടുക എന്നതാണ്. അത് സ്വയം അതിനെ തകർക്കും.
നിങ്ങൾ മാധ്യമങ്ങളെ നിയന്ത്രിക്കുകയാണെങ്കിൽ, നിങ്ങൾക്ക് ആളുകളെ ഒതുക്കി നിർത്താം.
പക്ഷെ ഭൂരിഭാഗം വീണുപോകുകയാണെങ്കിൽ, അവർക്ക് പർച്ചേസിങ്ങ് പവർ കാണില്ല.
സിസ്റ്റം തകരുന്നു. ഇത് നേരെ പോകില്ല; അവർ പിടിച്ചടക്കുന്നു.
ഇത് ഇപ്പോൾ തന്നെ നടക്കുന്നുണ്ട്. ഈ രാജ്യം ഇപ്പോൾ പരിഹരിക്കാനാകാത്ത പ്രശ്നത്തിലാണ്.
അവർക്ക് രാജ്യസുരക്ഷയിലും
ജനങ്ങൾക്ക് പെൻഷൻ നൽകുന്നതിലും പ്രയാസം നേരിടാൻ പോകുകയാണ്.
അവർക്ക് നിലവിൽ ഉള്ളതിനേക്കാൾ വളരെ കൂടുതൽ ചെലവഴിച്ചുകഴിഞ്ഞു.
ഇനി ആകെ അവർക്ക് ചെയ്യാൻ പറ്റുന്നതെന്തെന്നാൽ കൂടുതൽ കടം ഉണ്ടാക്കുക, ബാങ്കുകളിൽ നിന്ന് കൂടുതൽ കൂടുതൽ പണം വാങ്ങുക എന്നതാണ്.
നമ്മു‌ടെ കാലത്തിന്റെ രൂക്ഷമായ മറ്റൊരു പ്രശ്നം കൂടി നിങ്ങൾക്ക് കാണിച്ചുതരാൻ ഞങ്ങൾ ആഗ്രഹിക്കുന്നു.
ഇത് ഇവിടെ Midtown Manhattan നും ദൂരെയല്ല.
National Debt Clock ൽ രാഷ്ട്രത്തിന്റെ കടം ഒരുപാട്കണ്ട് കൂടി.
ഞാൻ പിന്നോട്ട് പോയി 1989 ലേയ്ക്ക്.
അപ്പോൾ രാജ്യത്തിന്റെ കടം 3 ട്രില്ല്യൺ ഡോളറിലും താഴെ ആയിരുന്നു.
അടുത്ത കാലത്ത് ഡോളർ ചിഹ്നം താഴാനും മാത്രം രീതിയിൽ കടം കുന്നുകൂടുകയായിരുന്നു.
പുതിയ ഒരു അക്കത്തിനും കൂടി സ്ഥലം ഉണ്ടാക്കാൻ വേണ്ടി നമ്പരുകൾ മാറി
പത്ത് ട്രില്ല്യൺ ഡോളറിനും മേലെയായി. ഇപ്പോഴും ഓരോ സെക്കൻഡിലും കൂടിക്കൊണ്ടിരിക്കുന്നു.
അധികം രണ്ട് അക്കങ്ങൾക്ക് കൂടി സ്ഥലമിട്ട് മൊത്തത്തിൽ പുതിയ ഒരു ക്ളോക്ക് അടുത്ത വർഷത്തേയ്ക്ക് ഇറങ്ങും.
സംയുക്ത ഗവൺമെന്റിന് പണം പ്രിന്റ് ചെയ്യാൻ അധികാരമില്ല.
പണം വായ്പ കൊടുക്കാനോ ബാങ്കിങ്ങ് ബിസിനസ്സിൽ ഇടപെടാനോ അതിന് അധികാരമില്ല.
അത് ബാങ്കർമാരുടെ മാത്രം പ്രത്യേക അധികാരം ആണ്.
ഗവൺമെന്റിന് വ്യോമസേനയ്ക്കായി ഒരു മാസത്തിൽ
2000 വിമാനങ്ങൾ വേണമെങ്കിൽ
അവർക്ക് ഒരു സ്വകാര്യ പണ ഇടപാട് സ്ഥാപനത്തിൽ നിന്ന് കടം വാങ്ങേണ്ടി വരും.
കുത്തിട്ട വരിയിൽ ഒപ്പുവയ്ക്കും, എന്നിട്ട് യുദ്ധം നഷ്ടപ്പെടുകയോ പരാജയപ്പെടുകയോ ചെയ്താൽ
കടം തിരിച്ചടയ്ക്കാനുള്ള ചുമതല പൊതുജനത്തിനുമേൽ വന്നുപതിക്കുന്നു.
"ചരിത്രം രേഖപ്പെടുത്തിയിരിക്കുന്നത്, പണ ഇടപാടുകാര്‍
പണവും അതിന്റെ വിതരണവും നിയന്ത്രിക്കുക വഴി
ഗവണ്‍മെന്റില്‍ അവരുടെ അധികാരം നിലനിര്‍ത്താന്‍
ഗൂഡാലോചനകളും തട്ടിപ്പുകളും ഹിംസാരീതികളും ഉപയോഗിച്ചിട്ടുണ്ട് എന്നാണ്" ജെയിംസ് മാഡിസണ്‍
(ആഖ്യാതാവ്) ഞങ്ങൾ നമ്മളെത്തന്നെയും നമ്മുടെ സാമൂഹിക ഘടനയെയും
ഒരു പരിവര്‍ത്തന കാലമായാണ് കാണുന്നത്, സാമൂഹിക പരിണാമത്തിന്റെതായ ഒന്ന്.
ഈ പ്രക്ഷുഭ്തമായ കാലത്തിലൂടെ നമുക്ക് അത് ചെയ്യണമെങ്കില്‍
നാം മാറ്റത്തിനനുസരിച്ച് അനുരൂപനം നടത്താന്‍ പ്രാപ്തരായിരിക്കണം.
എല്ലാം മാറുന്നു, നമ്മുടെ സാമൂഹിക വ്യവസ്ഥ ഉള്‍പ്പടെ.
ആല്‍ബര്‍ട്ട് ഐന്‍സ്റ്റൈന്‍ പറഞ്ഞത്
"നമ്മള്‍ പ്രശ്നങ്ങള്‍ ഉണ്ടാക്കുമ്പോള്‍ ഉള്ള അതേ ചിന്താഗതികള്‍
ഉപയോഗിച്ച് നമുക്ക് അവയെ പരിഹരിക്കാന്‍ ആവില്ല" എന്നാണ്.
ഭൂമി ഇപ്പോഴും വിഭവങ്ങളാല്‍ സമൃദ്ധമാണ്.
പണത്തിന്റെ നിയന്ത്രണം വഴി വിഭവങ്ങളെ ക്ളിപ്തപ്പെടുത്തി വിതരണം ചെയ്യുന്നത്
ഇനിയും ഉചിതമല്ല. മാത്രമല്ല അത് യഥാര്‍ഥത്തില്‍ നമ്മുടെ അതിജീവനത്തിന് തന്നെ പ്രതികൂലമായതും ആണ്.
ഇന്ന് നമുക്ക് വളരെയധികം പുരോഗമിച്ച സാങ്കേതികവിദ്യകൾ ഉണ്ട്.
പക്ഷെ നമ്മുടെ സാമൂഹിക സാമ്പത്തിക വ്യവസ്ഥ
നമ്മുടെ സാങ്കേതിക ശേഷിക്കൊപ്പം എത്തിയിട്ടില്ല.
അങ്ങനെ എത്തിയിരുന്നെങ്കില്‍ എല്ലാവര്‍ക്കും സമൃദ്ധമായ ഒരു ലോകം സൃഷ്ഠിക്കാന്‍ എളുപ്പത്തില്‍ സാധിച്ചേനെ.
അടിമത്തം, കടം എന്നിവയില്‍ നിന്നൊക്കെ സ്വതന്ത്രമായ ഒരു ലോകം.
ഇത് എങ്ങനെ സാധ്യമാകും ?
ഈ ഗ്രഹത്തിലെ എല്ലാവരെയും ഊട്ടാനും എല്ലാവര്‍ക്കും വീട് നല്‍കാനും ആവശ്യമായ പണം ഇവിടെ ഇല്ല.
പുരോഗമിക്കാന്‍ പറ്റാത്ത രീതിയിലുള്ള അതിയായ ആഗ്രഹങ്ങള്‍ ഒറ്റയ്ക്ക് തീര്‍ക്കാനോ ആവശ്യമായതും ഇല്ല.
പക്ഷെ എല്ലാവരുടെയും ആവശ്യങ്ങള്‍ നിറവേറ്റാനുള്ളതിന് ആവശ്യമായതിലും കൂടുതല്‍ വിഭവങ്ങള്‍ ഭൂമിയില്‍ ഉണ്ട്.
പക്ഷെ നമ്മള്‍ ബുദ്ധിപരമായി ക്രമീകരണം നടത്തി എങ്കില്‍ മാത്രം.
ഒരു സാമൂഹിക ബദല്‍ മാര്‍ഗ്ഗം
(ആഖ്യാതാവ്) ജാക്ക് ഫ്രെസ്കോ അവലോകനം ചെയ്യുന്ന ഈ പരിഹാരമാര്‍ഗ്ഗത്തെ
വിഭവ അധിഷ്ഠിത സാമ്പത്തികനയം (Resource-Based Economy) എന്നു വിളിക്കാം.
എല്ലാ സാധനങ്ങളും സേവനങ്ങളും എല്ലാവര്‍ക്കും
ലഭ്യമാകുന്ന രീതിയിലുള്ള ഒരു സാമൂഹിക-സാമ്പത്തിക വ്യവസ്ഥ ആണ് ഇത്.
പണമോ ബാര്‍ട്ടറോ ക്രെഡിറ്റോ കടമോ അത്തരത്തിലുള്ള ഒരു ക‌ടപ്പാടുകളുടെയും ഉപയോഗം ഇല്ലാതെതന്നെ.
മുന്‍പ് ഉണ്ടായിരുന്ന ഒരു സാമൂഹിക വ്യവസ്ഥകളെയും പോലെ അല്ല ഇത്.
ഫ്രെസ്കോ ഈ ദിശയില്‍ എത്തിച്ചേര്‍ന്നത് 75 വര്‍ഷത്തെ പഠനത്തിലൂടെയും
പരീക്ഷണാധിഷ്ഠിതമായ ഗവേഷണത്തിലൂടെയും ആണ്.
ഒരു വിഭവ അധിഷ്ഠിത സാമ്പത്തികവ്യവസ്ഥ ലഭ്യമായ വിഭവങ്ങളുടെ അടിസ്ഥാനത്തില്‍ പ്രവര്‍ത്തിക്കുന്നു.
എന്നിട്ട് ആ വിഭവങ്ങള്‍ ഭൂമിയിലെ എല്ലാ മനുഷ്യര്‍ക്കും ലഭ്യമാക്കുന്നു.
ചാര്‍ജ്ജ് ഇല്ലാതെതന്നെ, പ്രൈസ് ടാഗ് ഇല്ലാതെതന്നെ.
നമുക്ക് ഇന്ന് വളരെ പുരോഗമിച്ച ഒരു സമൂഹം നിര്‍മ്മിക്കാന്‍
ആവശ്യമായതിലും കൂടുതല്‍ വിഭവങ്ങള്‍ ഉണ്ട്.
ആളുകള്‍ മനസ്സിലാക്കിവച്ചിരിക്കുന്ന വെറും ലഘുരേഖകളെക്കുറിച്ചല്ല ഞാന്‍ പറയുന്നത്.
വളരെ പുരോഗമിച്ച ഒരു നാഗരികതയെപ്പറ്റിയാണ് ഞാന്‍ സംസാരിക്കുന്നത്.
നമുക്ക് വിഭവങ്ങളുണ്ട്, നമുക്ക് സാങ്കേതികവിദ്യയുണ്ട്, നമ്മള്‍ ആകെ ചെയ്യേണ്ടത് ഇത് പ്രയോഗിക്കുക മാത്രമാണ്.
(റോക്സേന്‍ മെഡോസ്) വീനസ് പ്രോജക്ടിന്റെ പ്രധാന കാഴ്ചപ്പാടുകളില്‍ ഒന്ന്
ക്ഷാമം ഇല്ലാതാക്കുക എന്നതാണ്; ഇവിടെയാണ് സാങ്കേതികവിദ്യ രംഗത്തെത്തുന്നത്.
കാരണം നമ്മള്‍ ഒരു റിസോഴ്സ് ബേസ്ഡ് എക്കണോമി നിലവില്‍ വരുത്തുകയും
ചിലതിനൊക്കെ ലഭ്യതക്കുറവ് ഉണ്ടാകുകയും ചെയ്താല്‍, അത് നേരെ പ്രവര്‍ത്തിക്കില്ല.
വിഭവങ്ങള്‍ ഇല്ലാത്ത ഒരു സമൂഹത്തില്‍ നിങ്ങള്‍
വിഭവാധിഷ്ടിത സാമ്പത്തികവ്യവസ്ഥ സ്ഥാപിച്ചാല്‍, അത് പ്രാവര്‍ത്തികമാകില്ല.
ഇന്ന് നമ്മുടെ സാങ്കേതികവിദ്യ ഉപയോഗിച്ച് നമുക്ക് സാധനങ്ങള്‍ ലഭ്യമാക്കാന്‍ പറ്റും
നമുക്ക് ക്ഷാമം ഇല്ലാതാക്കാം; നമുക്ക് സമൃദ്ധി ഉണ്ടാക്കാനാകും.
നമുക്ക് സമൃദ്ധി ഉണ്ടാക്കാനാകുന്നതോടെ, അത് അത്യാഗ്രഹം,
സ്വാര്‍ത്ഥത, കുറ്റകൃത്യങ്ങള്‍, പിന്നെ ഒരുപാട് മോശപ്പെട്ട സ്വഭാവങ്ങളും ഇല്ലാതാക്കും.
(ആഖ്യാതാവ്) ശാസ്ത്രത്തിന്റെയും സാങ്കേതികവിദ്യയുടെയും ശക്തിയെ
മനുഷ്യരുടെയും പരിസ്ഥിതിയുടെയും പരിഗണനയ്ക്കായി ഉപയോഗിക്കുകയും
കടത്തിനെ അടിസ്ഥാനപ്പെടുത്തി ഉള്ള സാമ്പത്തിക സിസ്റ്റത്തിന്റെ കൃത്രിമ ക്ഷാമം മറികടക്കാന്‍ ഉപയോഗിക്കുകയും ചെയ്താല്‍
എല്ലാവര്‍ക്കും മുഴുവനായും ക്രിയാത്മകമായും ജീവിക്കാന്‍ കഴിയുന്ന
ഒരു സാമൂഹിക വ്യവസ്ഥ നിര്‍മ്മിക്കാനാകും.
രാഷ്ട്രീയ ആദര്‍ശങ്ങള്‍, സാമൂഹിക ആചാരങ്ങള്‍, മത വ്യത്യാസങ്ങള്‍
എന്നിവയ്ക്കുപരിയായി എല്ലാ മനുഷ്യരും ആത്യന്തികമായി ഒരേ വിഭവങ്ങളെ തന്നെയാണ് ആശ്രയിക്കുന്നത്.
ശുദ്ധമായ വായുവും ജലവും
ഫലഭൂയിഷ്ഠമായ മണ്ണ്
വൈദ്യസഹായം, ഉചിതമായ വിദ്യാഭ്യാസം എന്നിവ.
നിങ്ങള്‍ ഭൂമിയോടും അതിലെ എല്ലാവരോടും സഖ്യം പ്രഖ്യാപിക്കുകയാണെങ്കില്‍
ഭാവിയിലേയ്ക്ക് പോകാനുള്ള വഴി അതായിരിക്കും എന്നു ഞാന്‍ കരുതുന്നു.
മനുഷ്യകുലം എന്നത് ഒരൊറ്റ കുടുംബവും ലോകം എന്നത് എല്ലാവരുടെയും വീടും ആണ്.
രാജ്യങ്ങള്‍ക്കോ ആള്‍ക്കാര്‍ക്കോ ഒരുപാടുനാള്‍ ഭിന്നിച്ചുനിന്ന് ജീവിക്കാന്‍ സാധ്യമല്ല.
വ്യത്യസ്ത രാജ്യങ്ങള്‍ ഇല്ലെങ്കില്‍, ആര്‍ക്കും എവിടെ വേണെങ്കിലും പോകാം.
സ്റ്റേറ്റ്സ് ഒരുമിച്ച് ആകുന്നതിന് മുന്‍പ്, അവര്‍ പരസ്പരം അതിര്‍ത്തികള്‍ വച്ചിരുന്നു.
അവര്‍ തമ്മിലടിച്ചിരുന്നു, അവര്‍ക്ക് പൌരസേനകള്‍ ഉണ്ടായിരുന്നു. അവര്‍ ആക്രമിക്കുക:
"ഇത് നമ്മുടെ സ്ഥലമാ​ണ്!" "ഓ നില്‍ക്ക് നീ അതിക്രമിച്ചുകയറുകയാണ്!" എന്നാണ്.
എല്ലാ സ്റ്റേറ്റ്സുകളും ഒന്നായി യോജിച്ചുചേര്‍ന്നപ്പോള്‍, ഗവണ്‍മെന്റ്
സ്റ്റേറ്റുകളുടെ അതിര്‍ത്തിരേഖകളുടെ കാര്യത്തില്‍ ഒത്തുതീര്‍പ്പാക്കുകയും അവര്‍ യോജിക്കുകയും ചെയ്തു.
അതായിരുന്നു ചേരിതിരി‍ഞ്ഞുള്ള ലഹളകളുടെ അവസാനം.
നിങ്ങള്‍ക്ക് യുദ്ധം അവസാനിപ്പിക്കണം എന്നുണ്ടെങ്കില്‍, നിങ്ങള്‍ ഭൂമിയെ പൊതുസ്വത്തായി അംഗീകരിക്കേണ്ടതുണ്ട്.
നമ്മള്‍ ഭൂമിയിലെ വിഭവങ്ങള്‍ ലോകത്തിലെ എല്ലാ ആളുകളുടെയും പൊതുസ്വത്തായി അംഗീകരിക്കേണ്ടതുണ്ട്.
ലോകം മൊത്തം ഒരു സമ്പന്ന വേള്‍ഡ് ഓഡറിന്റെ കീഴില്‍ കൊണ്ടുവരികയും
അവരുടെതന്നെ വമ്പന്‍ കോര്‍പ്പറേഷനുകളുടെ നിയന്ത്രണത്തിലാക്കുകയും ബാക്കിയുള്ളവരെല്ലാം
അവരുടെ സേവകരായി ജീവിക്കുകയും ചെയ്യുന്ന രീതി ഒന്നും അല്ല ഇത്.
മറിച്ച്, ഒരു ആഗോള റിസോഴ്സ് ബേസ്ഡ് എക്കണോമി
എല്ലാ മനുഷ്യര്‍ക്കും അവരുടെ ഉന്നതമായ ശേഷിയില്‍ എത്താന്‍ ഉതകുന്ന ഒന്നാണ്.
അവി‌ടെ അവര്‍ക്കുവേണ്ടിയുള്ള സമൂഹത്തില്‍ അവര്‍ക്ക് ഉയരാനും വളരാനും ഉള്ള സാഹചര്യം ഉണ്ട്.
പരിസ്ഥിതിയെ സംരക്ഷിക്കുകയും കാത്തുസൂക്ഷിക്കുകയും ചെയ്യുന്ന ഒരു സമൂഹം.
നമ്മള്‍ എല്ലാം പ്രകൃതിയുടെ ഭാഗമാണ്, അതില്‍ നിന്നും വിഭിന്നമല്ല എന്ന് മനസ്സിലാക്കുന്ന ഒന്ന്.
പ്രചോദനം
(ആഖ്യാതാവ്) ചിലര്‍ ചോദിക്കും നമ്മുടെ ആവശ്യങ്ങളൊക്കെ അവയ്ക്കുവേണ്ടി പ്രയത്നിക്കാതെതന്നെ
നിറവേറ്റപ്പെട്ടാല്‍ പ്രചോദനത്തിന് എന്തുസംഭവിക്കും എന്ന്.
ചോദ്യകര്‍ത്താവ് കരുതുന്നത് മനുഷ്യര്‍ക്ക് അടിസ്ഥാന ആവശ്യങ്ങളില്‍ കവിഞ്ഞ് വേറെ ആഗ്രഹങ്ങള്‍ ഒന്നും ഇല്ല എന്നാണ്.
അത് ശരിയായിരുന്നു എങ്കില്‍, കണ്ടുപിടിത്തക്കാര്‍ ഉണ്ടാകുമായിരുന്നില്ല
എഴുത്തുകാരോ അദ്ധ്യാപകരോ ഉണ്ടാകുമായിരുന്നില്ല.
ആളുകള്‍ അവരുടെ അഭിവാങ്ഛയ്ക്കനുസരിച്ച് താല്‍പ്പര്യമുള്ള, വെല്ലുവിളികളുള്ള മേഖലകളില്‍ പ്രവര്‍ത്തിക്കുന്നു.
ഒരാള്‍ക്ക് ലഭ്യമാകാവുന്ന, മികച്ച വെല്ലുവിളികളിൽ ഒന്നായ മേഖലയില്‍ പങ്കെടുക്കാന്‍
ഉള്ള അവസരം എല്ലാ ആളുകള്‍ക്കും ലഭ്യമാക്കാം:
നമ്മുടെ ലോകം എല്ലാവര്‍ക്കും വേണ്ടി മെച്ചപ്പെടുത്തുക.
സാരൂപ്യങ്ങള്‍ പ്രോത്സാഹിപ്പിക്കുന്നതിനു പകരം, വ്യക്തി പ്രഭാവങ്ങള്‍ക്ക് പ്രാധാന്യം കൊടുക്കും.
ഈ സാമൂഹിക ഘടന ഒരു പുതിയ പ്രചോദന സംവിധാനം ഉരുത്തിരിയിക്കും.
അത് പരിസ്ഥിതിയുടെ സംരക്ഷണത്തിനും സാമൂഹിക ശ്രദ്ധയ്ക്കും ആകും മൂല്യം നല്‍കുക.
അല്ലാതെ വെറും പൊള്ളയായ - സമ്പത്ത് , സ്വത്ത്‌, അധികാരം
തുടങ്ങിയ സ്വാര്‍ത്ഥ കേന്ദ്രിതമായ ലക്ഷ്യങ്ങള്‍ക്ക് ആയിരിക്കില്ല.
ഇത് സാരൂപ്യങ്ങളെയല്ല പ്രോത്സാഹിപ്പിക്കുന്നത്. തികച്ചും വ്യത്യസ്തതയെ ആണ്.
ആളുകള്‍ എത്രത്തോളം വ്യത്യസ്തരായി ഇരിക്കുന്നോ, അത്രയും വ്യക്തിത്വങ്ങളും കാണും.
അതിനാല്‍ ഞങ്ങള്‍ വ്യക്തിത്വം, ക്രിയാത്മകത നവീനത എന്നിവയ്ക്ക് പ്രാധാന്യം നല്‍കുന്നു.
ഇതാണ് നിര്‍മ്മാണ​ത്തിന്റെ അന്ത:സാരം.
ഒരു കൂട്ടം ശാസ്ത്രജ്ഞര്‍, നിങ്ങള്‍ എന്തു ചെയ്യണം
എങ്ങനെ ജീവിക്കണം, എവിടെ പോകണം, എന്തു പിന്തുടരണം എന്നു പറയുന്നതല്ല ഇത്.
ആളുകള്‍ക്ക് അര്‍ഥവത്തായ കാര്യങ്ങള്‍ ചെയ്യാനുള്ളപ്പോള്‍ പ്രേരണകളും പ്രചോദനവും നിലനില്‍ക്കും.
യഥാര്‍ഥ വളര്‍ച്ചയും പുരോഗമനവും ഉണ്ടാകുന്നത് ആളുകള്‍ സര്‍ഗ്ഗാത്മകമായ, ചോദ്യം ചെയ്യപ്പെടുന്ന
ക്രിയാപരമായ പ്രവര്‍ത്തികളില്‍ ഏര്‍പ്പെടുമ്പോഴാണ്.
എന്നാല്‍, വെറും പണം സമ്പാദിക്കാന്‍ വേ​ണ്ടിയുള്ള വിരസവും
തുടര്‍ച്ചയായതുമായ ജോലികളുടെ പല്‍ച്ചക്രങ്ങളില്‍ പ്രചോദനവും സര്‍ഗ്ഗശേഷിയും മരിക്കുന്നു.
നിങ്ങള്‍ ആളുകള്‍ക്ക് വേണ്ട സാധനങ്ങള്‍ നല്‍കിയാല്‍
അവര്‍ക്ക് ആഹാരവും വസ്ത്രവും ലഭ്യമാക്കിയാല്‍, സൗജന്യമായി വീടു നല്‍കിയാല്‍
അവര്‍ കാലത്തെ ജോലിക്ക് പോകാന്‍ തയ്യാറാകില്ല. കാരണം അവര്‍ക്ക് അതിന്റെ ആവശ്യമില്ല.
അവര്‍ക്ക് വീട്, വസ്ത്രം, സിനിമ മറ്റ് വിനോദങ്ങള്‍ എല്ലാം ലഭ്യമാണ്.
എന്തിന് തൊഴിലിന് പോകണം? തൊഴില്‍ വേദനാജനകമാണ്, അത് നിരന്തരമായതും വിരസമായതുമാണ്.
ഭാവിയില്‍, ആളുകള്‍ക്ക് അവരുടെ എല്ലാ ആവശ്യങ്ങളും ലഭ്യമാണ്,
പക്ഷെ അവര്‍ക്ക് മറ്റ് വെല്ലുവിളികള്‍ ഒന്നുമില്ല എങ്കില്‍, ഇങ്ങനെയാണ് അത് പോകുക,
ആളുകള്‍ പുതിയ പരീക്ഷണങ്ങളാല്‍ നിരന്തരം വെല്ലുവിളിക്കപ്പെട്ടുകൊണ്ടിരിക്കും.
നമ്മുടെ വിദ്യാലയങ്ങളില്‍ നമ്മള്‍ ഇതുവരെ ഉത്തരം കണ്ടെത്തിയിട്ടില്ലാത്ത ഒരുപാട് കാര്യങ്ങളാല്‍ വെല്ലുവിളിക്കപ്പെടുന്നു.
അത്തരം ഒരുപാട് ഉത്തരം കണ്ടെത്തിയിട്ടില്ലാത്ത പ്രശ്നങ്ങള്‍ ഉണ്ട്.
നിങ്ങള്‍ നന്നായി ആഹാരം കഴിക്കുകയും നന്നായി വസ്ത്രം ധരിക്കുകയും ചെയ്തു എന്നു കരുതി അത് നിങ്ങളുടെ മസ്തിഷ്കം പ്രവര്‍ത്തിക്കുന്നത് നിര്‍ത്തലാക്കുന്നില്ല.
അങ്ങനെയാണെങ്കില്‍ എല്ലാ കോടീശ്വരന്‍മാരും ഒന്നും ചെയ്യാതെ ഇരിക്കും. കാരണം നിങ്ങള്‍ക്ക് കിട്ടേണ്ടതെല്ലാം കിട്ടി,
അത് അങ്ങനെയല്ല. അത് ശരിയല്ല.
ഒരു ദിവസം 18 മണിക്കൂര്‍ പ്രവര്‍ത്തികളില്‍ ഏര്‍പ്പെടുന്ന ഒരുപാട് കോടീശ്വരന്‍മാരുണ്ട്.
അവര്‍ക്ക് വേണ്ടത്ര സമയം കിട്ടാറില്ല. ഇവിടെ എന്താണെന്നുള്ളത് നിങ്ങളുടെ പശ്ചാത്തലവും
വിദ്യാഭ്യാസവും ആണ്. സമുദ്രശാസ്ത്രം, ജ്യോതിശാസ്ത്രം തുടങ്ങിയവയെപ്പറ്റി കൂടുതല്‍ അറിയുമ്പോള്‍
നിങ്ങള്‍ കൂടുതല്‍ കൌതുകമുള്ളവരാകും, കൂടുതല്‍ സജീവമാകും.
നിങ്ങള്‍ക്ക് ഭക്ഷണം, വസ്ത്രം, പാര്‍പ്പിടം എല്ലാം ലഭ്യമാക്കപ്പെടുകയാണെങ്കില്‍ പിന്നെ നിങ്ങള്‍ക്ക് പ്രവര്‍ത്തിക്കാം.
ഒരു ജീവിതം ഉണ്ടാക്കിയെടുക്കുന്നതിനെ പറ്റി വിഷമിക്കേണ്ടതില്ല.
നിങ്ങളുടെ പ്രചോദനങ്ങള്‍ ഗണ്യമായി ഉയരും.
ഞാന്‍ അതിനെ നവീനവും പ്രോത്സാഹനപരവുമായ പ്രചോദനസംവിധാനമെന്നു വിളിക്കും.
പണത്തിനെ അടിസ്ഥാനപ്പെടുത്തി അല്ല, ഇത് പ്രശ്ന-പരിഹാരത്തില്‍ അടിസ്ഥാനപ്പെടുത്തി ആണ്.
ലോകം മെച്ചപ്പെട്ട ഒരു സ്ഥലം ആയി മാറുന്നത് നിങ്ങള്‍ക്ക് അനുഭവിക്കാം.
ഭൂമിയിലെ വിഭവങ്ങളുടെ ബുദ്ധിപരമായ കൈകാര്യം
നമുക്ക് നമ്മുടെ സാങ്കേതികവിദ്യയെ എങ്ങനെ വിവേകപൂര്‍വം ഉപയോഗിക്കാം ?
അങ്ങനെയല്ലേ നമുക്ക് എല്ലാവര്‍ക്കും വേണ്ടതിലുമധികം നല്‍കാനാകൂ ?
ഇത് നേടാനായി, ഇതിന്റെ ആസൂത്രണം
ഗ്രഹത്തിന്റെ വിഭവങ്ങള്‍ക്ക് താങ്ങാവുന്ന ശേഷിയുടെ അടിസ്ഥാനത്തില്‍ ആയിരിക്കണം.
നമ്മുടെ മൊത്തം സാമൂഹിക ഘടനകയും പുനര്‍നിര്‍മ്മാണം നടത്തണം
എന്നിട്ട് യുക്തിപരമായ, സംയുക്തമായ, മൊത്തത്തിലുള്ള ഘടന ആയി പ്രവര്‍ത്തിക്കണം.
അതായത് നമ്മള്‍ മുഴുവന്‍ ലോക സമൂഹങ്ങളെയും ഒറ്റ ഘടകം ആയി പരിഗണിക്കണം.
അത് എല്ലാവരെയും ഉള്‍ക്കൊള്ളുകയും അതിനനുസരിച്ച് ആസൂത്രണം നടത്തുകയും ചെയ്യുന്നു.
ഇത്തരത്തില്‍ മാത്രമേ നമുക്ക് നമ്മുടെ ടെക്നോളജിയെ വിഭവദാരിദ്ര്യം ഇല്ലാതാക്കാന്‍ ഉപയോഗിക്കാനാകൂ.
ആഗോള സമൃദ്ധി നല്‍കാനും പരിസ്ഥിതിയെ പരിരക്ഷിക്കാനും ആകൂ.
അതിനാല്‍, നമുക്ക് നിലവില്‍ എന്തൊക്കെ ഉണ്ട് എന്ന് നിര്‍ണയിക്കാന്‍ ആദ്യം ഒരു ആഗോള കണക്കെടുപ്പ് ആവശ്യമാണ്.
ഇത് നമ്മുടെ ഭൌതിക വിഭവങ്ങള്‍, ഉദ്യോഗസ്ഥരുടെ
ഉല്‍പ്പാദനകേന്ദ്രങ്ങള്‍ ആളുകളുടെ ആവശ്യങ്ങള്‍ എന്നിവയെപ്പറ്റി ഒരു പട്ടിക തയ്യാറാക്കും.
എന്തുമാത്രം സാധനങ്ങളും പ്രവര്‍ത്തികളും വേണ്ടിവരും എന്നു കണക്കാക്കാന്‍ ഇത് നമ്മളെ സഹായിക്കും.
ഇപ്പോള്‍, വിളകള്‍ക്ക് വളരാന്‍ പറ്റിയ അനുയോജ്യമായ വിളനിലം എവിടെയാണ് ?
വിവിധ സ്ഥലങ്ങളിലായി എത്ര എത്ര ആളുകള്‍ ഉണ്ട് ?
അവരു‌ടെയൊക്കെ ആരോഗ്യനില എന്താണ് ?‍
എവിടെയൊക്കെ ആശുപത്രികള്‍ വേണം, എത്രയെണ്ണം വേണം എന്നതൊക്കെ ഇത് തീരുമാനിക്കും.
നിങ്ങള്‍ അത് ഇന്ന് ചെയ്യാന്‍ ശ്രമിച്ചാല്‍
(എല്ലാ രാജ്യങ്ങളുടെയും ആഗോള വിഭവ കണക്കെടുപ്പിന് ചോദിച്ചാല്‍), അവര്‍ അതിശയിക്കും
"നിങ്ങള്‍ അതിനുവേണ്ടി എന്താണ് ചെയ്യാന്‍ ശ്രമിക്കുന്നത്? നിങ്ങളുടെയടുത്ത് യുദ്ധം ചെയ്യാനുള്ള സാധനങ്ങള്‍ ഞങ്ങള്‍ക്ക്
ഉണ്ടോ എന്ന് അറിയാന്‍ വേണ്ടിയാണോ ?"
അവര്‍ സംശയാലുക്കളായിരിക്കും, വിവരങ്ങള്‍ നല്‍കാന്‍ മടിച്ചുനില്‍ക്കും.
അതിനാല്‍ ഞാന്‍ പറയുന്നത് ഇത് ഇന്നത്തെ സംസ്കാരത്തില്‍ പ്രാവര്‍ത്തികമാകില്ല എന്നാണ്.
പക്ഷെ, ഈ ആശയങ്ങള്‍ മുന്നോട്ടു വയ്ക്കപ്പെടുകയും അതിന്റെ കാരണങ്ങളും
നേട്ടങ്ങളും എല്ലാ രാജ്യങ്ങളും മനസ്സിലാക്കുകയും ചെയ്താല്‍...
അതിന്റെ പ്രത്യേക നേട്ടങ്ങളെ
അവര്‍ക്ക് അവരുടെ തന്നെ രീതിയില്‍ മനസ്സിലാക്കാം.
അവര്‍ അംഗീകരിക്കുകയാണെങ്കില്‍, കണക്കെടുപ്പ് നടത്താം.
ഇവിടെ എന്റെ അഭിപ്രായമോ വേറെ ആരുടെയെങ്കിലും അഭിപ്രായമോ അല്ല ഉപയോഗിക്കേണ്ടത്.
അത് ജനസംഖ്യയുടെ വലുപ്പം , വിഭവങ്ങളുടെ ലഭ്യത
ഭൂമിയുടെ ശേഷി, എന്നിവയാണ്
എന്തൊക്കെ നടക്കണം, എത്ര വേഗത്തില്‍ മുന്നോട്ടുപോകണം എന്നു തീരുമാനിക്കുന്നത്.
ഇന്ന് ഇത് തികച്ചും വ്യത്യസ്തമായ അടിസ്ഥാനത്തിലാണ് നടപ്പിലാകുന്നത്.
പക്ഷെ ഭാവിയില്‍ ഇതെല്ലാം
ഊര്‍ജ്ജ സന്തുലനത്തിന്റെ ഒരു രീതിയില്‍ ആകും അടിസ്ഥാനപ്പെടുത്തിയിരിക്കുക.
അതായത് എല്ലാം പ്രവര്‍ത്തിക്കുക അതിന്റെ ഉന്നതമായ ശേഷിയില്‍ ആയിരിക്കും.
പരിസ്ഥിതിയെ അവഗണിക്കാതെ തന്നെ.
(ആഖ്യാതാവ്) സമൃദ്ധിയും എല്ലാവര്‍ക്കും ഉള്ള ഉയര്‍ന്ന ജീവിതനിലവാരവും നേടുന്നതിനുള്ള പ്രധാന കാര്യം എന്നത്
ചെയ്യാവുന്നിടത്തോളം ജോലികളെല്ലാം കുറഞ്ഞ സമയത്തിനുള്ളില്‍ യന്ത്രവല്‍ക്കരിക്കുക എന്നതാണ്.
പക്ഷെ പരിവര്‍ത്തനകാലത്ത്, നമുക്ക്
കമ്പ്യൂട്ടറുകള്‍ പ്രവര്‍ത്തിപ്പിക്കുന്നവരുടെ സാങ്കേതികവൈദഗ്ദ്ധ്യം
വിഭവങ്ങള്‍ എത്തിച്ചു കൊടുക്കാനുള്ള
നിര്‍മ്മാണങ്ങളുടെ സാങ്കേതികവൈദഗ്ധ്യം
വിഭവങ്ങള്‍ സംസ്കരിക്കാനുള്ള വ്യവസായശാലകളുടെ ആവശ്യകത, ഇതെല്ലാം ഒന്നിച്ചുകൊണ്ടുവരേണ്ടതുണ്ട്.
(ആഖ്യാതാവ്) നമ്മുടെ പ്രശ്നങ്ങളും പരിഹാരങ്ങളും സാങ്കേതികമാണ്. രാഷ്ട്രീയം അല്ല.
ടെക്നോളജിയും ശാസ്ത്രത്തിന്റെ രീതികളും കുറച്ചുപേര്‍ക്ക് മാത്രം അല്ലാതെ, എല്ലാവരുടെയും സേവനത്തിനായി ഉപയോഗിക്കുമ്പോള്‍,
‌ഒരു വിധം എല്ലാ പ്രശ്നങ്ങളും പരിഹരിക്കാനാകും.
നിങ്ങള്‍ക്ക് എന്താണ് വേണ്ടത്? നിങ്ങള്‍ തനിയെ ചോദിക്കേണ്ടിയിരിക്കുന്നു.
എന്റെ കുട്ടികള്‍ മറ്റൊരു യുദ്ധത്തിനുവേണ്ടി ഇറങ്ങിപ്പോകുമോ എന്ന് ഭയപ്പെടേണ്ട ആവശ്യം ഇല്ലാത്ത
ഒരു ലോകത്തില്‍ ആണ് എനിക്ക് ജീവിക്കേണ്ടത് .
ദാരിദ്ര്യവും പ്രശ്നങ്ങളും രോഗങ്ങളും ഇല്ലാത്ത ഒരു ലോകത്തില്‍.
"നിങ്ങള്‍ക്കറിയാമോ അത്തരത്തില്‍ ഒരു ലോകം എങ്ങനെ നിര്‍മ്മിക്കാം എന്ന്?" "ഇല്ല എനിക്കറിയില്ല."
നിങ്ങള്‍ അത് എങ്ങനെയാണ് നിര്‍മ്മിക്കാന്‍ പോകുന്നത്? നിങ്ങള്‍ വിവിധ ശാസ്ത്രശാഖകളെ വിളിച്ചുചേര്‍ത്ത്
ഒരുമിച്ചാക്കിയിട്ട് പറയുക "ഇവയൊക്കെയാണ് ഞങ്ങള്‍ക്ക് പരിഹരിക്കാനുള്ള പ്രശ്നങ്ങള്‍."
ശാസ്ത്രീയമായ ഗവണ്‍മെന്‍റ് എന്നു പറഞ്ഞാല്‍ ശാസ്ത്രജ്ഞര്‍ ആളുകളെ ഭരിക്കുകയോ നിയന്ത്രിക്കുകയോ ചെയ്യുന്നു എന്നല്ല അര്‍ഥം.
അത് അര്‍ഥമാക്കുന്നത് അവര്‍ക്ക് മെച്ചപ്പെട്ട ഗതാഗതസംവിധാനം നിര്‍മ്മിക്കാനുള്ള മാനങ്ങള്‍ കാണും.
വായു ശുദ്ധീകരിക്കാന്‍ മെച്ചപ്പെട്ട രീതികള്‍ കാണും, സമുദ്രങ്ങളെ
പുനര്‍ലഭിക്കാന്‍ നമുക്ക് ഇന്നുകാണുന്നതില്‍ വച്ച് മികച്ച രീതികള്‍ ഉണ്ടായിരിക്കും.
(ആഖ്യാതാവ്) ഇത്തരം ഭൌതിക സമൂഹത്തിന്റെ എല്ലാ തുറകളിലും
സൈബര്‍നേഷന്‍ കൂട്ടിച്ചേര്‍ക്കുമ്പോള്‍
കമ്പ്യൂട്ടറുകള്‍ക്ക് എല്ലാവരുടെയും ആവശ്യങ്ങള്‍ നിറവേറ്റാനാകും.
ഇത് സാമൂഹിക ഘടനയുടെ എല്ലാ മേഖലയിലേയ്ക്കും വ്യാപിച്ചിരിക്കുന്ന
ഒരു ഇലക്ട്രോണിക് നാഡീ വ്യവസ്ഥ ആയി കണക്കാക്കാം.
അവയുടെ ധര്‍മ്മം എന്നത് ഉല്‍പ്പാദനത്തിന്റെയും വിതരണത്തിന്റെയും
ക്രോഡീകരണവും നിയന്ത്രണവും ആയിരിക്കും.
കുറവോ കൂടുതലോ ഒന്നും ഇല്ലെന്നു ഉറപ്പുവരുത്തും.
(റോക്സേന്‍ മെഡോസ്) ഈ വളരെ ടെക്നിക്കല്‍ ആയുള്ള സമൂഹത്തില്‍
തീരുമാനങ്ങള്‍ എല്ലാം പാരിസ്ഥിതികമായതും മനുഷ്യരുടെയും
വ്യവസായശാലകളിലെയും പ്രതികരണങ്ങളെ അടിസ്ഥാനപ്പെടുത്തിയുള്ളതും ആയിരിക്കും.
ഇത് ചുറ്റുപാടില്‍ നിറയെ ഇലക്ട്രിക്കല്‍ സെന്‍സറുകള്‍
ഉള്ളതായി ചിന്തിക്കാം.
നഗരങ്ങള്‍, ഉല്‍പ്പാദനശാലകള്‍, കലവറകള്‍
വിതരണ കേന്ദ്രങ്ങള്‍, ഗതാഗത ശൃംഖലകള്‍ എന്നിവിടങ്ങളില്‍ നിന്നെല്ലാം
ആഗോളമായി വിവരങ്ങള്‍ ശേഖരിക്കുന്നു. കൂടുതല്‍ ഉചിതമായ തീരുമാനങ്ങള്‍ക്കുവേണ്ടി.
തീരുമാനങ്ങള്‍ സമൂഹത്തിന്റെ ആവശ്യങ്ങള്‍ക്കനുസരിച്ചായിരിക്കും.
കോര്‍പ്പറേറ്റ്, സ്വകാര്യ താല്‍പ്പര്യങ്ങള്‍ക്കുവേണ്ടി ആയിരിക്കില്ല.
(ആഖ്യാതാവ്)നമ്മള്‍ ഗൌരവമായികാണേണ്ട പ്രശ്നമായി‌ട്ടുള്ളത് ഓട്ടൊമേറ്റഡ് സാങ്കേതികവിദ്യയെയോ യന്ത്രങ്ങളെയോ അല്ല
പകരം ഇത്തരം ടെക്നോളജികളുടെ സ്വാര്‍ത്ഥതാല്‍പ്പര്യങ്ങള്‍ക്കുവേണ്ടിയുള്ള ദുരുപയോഗത്തെ ആണ്.
ഓര്‍ക്കുക, യന്ത്രങ്ങള്‍ എങ്ങനെ സേവനം ചെയ്യണം എന്ന് തീരുമാനിക്കുന്നത് ആളുകള്‍ ആണ്.
സാങ്കേതികവിദ്യ എല്ലാ ആള്‍ക്കാരെയും,
അവരുടെ ഉയര്‍ന്ന നിലയിലുള്ള ആഗ്രഹങ്ങള്‍ നേടാനായി സ്വതന്ത്രരാക്കുന്നില്ലെങ്കില്‍
പിന്നെ, ഇതിന്റെ എല്ലാ സാങ്കേതിക ശേഷിയും അര്‍ഥമില്ലാത്തതാണ്.
നിങ്ങളുടെ പരിസ്ഥിതിയെ പുനര്‍നിര്‍മ്മിക്കുന്നതിനു മുന്‍പായി എല്ലായ്പ്പോഴും
ഒരു പോസിറ്റീവ് ആയ പഠനവും നെഗറ്റീവ് ആയ പഠനവും നടത്തണം.
ഭാവിയുടെ രൂപകല്‍പ്പന
(ആഖ്യാതാവ്) വിഭവങ്ങള്‍ ഏകീകരിക്കുന്നതിനും സമൃദ്ധി ഉണ്ടാക്കുന്നതിനും എല്ലാം ഒരു ‌ടെക്നിക്കല്‍ ആസൂത്രണം ഇല്ലെങ്കില്‍
ബാക്കി എല്ലാം വെറും പറച്ചില്‍ മാത്രമായിരിക്കും.
ഈ കാണുന്നത് മുഴുവൻ സാമൂഹിക ഘടനയ്ക്കായി ഉള്ള വീനസ് പ്രൊജക്ടിന്റെ
നിരവധി രീതികളില്‍ ചിലതാണ്.
ഇന്ന്, നമ്മു‌‌ടെ ജനസംഘ്യയുടെ പകുതിയില്‍ കൂടുതല്‍ പേരും
മലിനമായതും അപകടകരവും ഊര്‍ജ്ജം നഷ്ടപ്പെടുത്തുന്നതുമായ നഗരങ്ങളിലാണ് ജീവിക്കുന്നത്.
നമുക്ക് രൂപകല്‍പ്പന ചെയ്യേണ്ട നഗരങ്ങള്‍ ഒരു ജൈവ സംവിധാനം പോലെ ആയിരിക്കണം
ജീവനുളളതുപോലെ, സര്‍വകലാശാലകള്‍ പോലെ
ഭാവിയിലെ എല്ലാ നഗരങ്ങളും സര്‍വകലാശാലകള്‍ പോലെ ആയിരിക്കും.
വളരുന്ന, ആശയങ്ങള്‍ പങ്കുവച്ചുകൊണ്ടിരിക്കുന്ന നഗരങ്ങള്‍.
ഇത്തരം നഗരങ്ങളുടെ ഘടനയില്‍ത്തന്നെ അന്തര്‍ലീനമായ ഗതാഗത സംവിധാനം ഉണ്ടായിരിക്കും.
അതിനാല്‍ അവിടെ അപകടങ്ങള്‍ ഉണ്ടാകുകയില്ല.
ടെക്നോളജിയുടെ കൈയ്യെത്താത്ത മേഖലകളും ഉണ്ടായിരിക്കില്ല.
മരുന്നുകള്‍, സസ്യശാസ്ത്രം, കൃഷി, മൊത്തം സിസ്റ്റം: ഒറ്റ ആസൂത്രണ സംവിധാനം.
(ആഖ്യാതാവ്) പഴയ നഗരങ്ങള്‍ പരിപാലിച്ചുപോകുന്നതിനെക്കാള്‍ ശരിക്കും നല്ലത്
പുതിയ നഗരങ്ങള്‍ തുടക്കം മുതല്‍ നിര്‍മ്മിച്ചെടുക്കുന്നതാണ്.
ഫ്രെസ്കോ പുതിയ നഗരങ്ങള്‍ രൂപകല്‍പ്പനചെയ്യാന്‍ വ്യവസ്ഥാ രീതികള്‍ ആണ് ഉപയോഗിക്കുന്നത്.
അവ ജീവിക്കാന്‍ നല്ല അന്തരീക്ഷം പ്രദാനം ചെയ്യുന്നവയാണ്.
എല്ലാം ഒരുപോലെ ഇരിക്കുന്ന പദ്ധതികള്‍ ആണെന്നു
തോന്നിപ്പിക്കുന്നത് യുക്തിഹീനമാണ്.
നഗരങ്ങള്‍ ഒരേപോലെ ഇരിക്കുക അവയുടെ
നിര്‍മ്മാണ പദാര്‍ത്ഥങ്ങള്‍, സമയ-ഊര്‍ജ്ജ ലാഭം എന്നിവയുടെ
അടിസ്ഥാനത്തില്‍ മാത്രം ആയിരിക്കും. പിന്നെ തനതു പ്രദേശത്തെ പരിസ്ഥിതിയ്ക്ക് കോട്ടമുണ്ടാകാത്ത രീതിയില്‍
നവീന മാറ്റങ്ങള്‍ ഉള്‍ക്കൊള്ളാന്‍ ഉള്ള വഴക്കവും.
നാം നമ്മുടെ നഗരങ്ങള്‍ മനുഷ്യരുടെ ആവശ്യങ്ങള്‍ സംതൃപ്തിപ്പെടുത്താന്‍ രീതിയില്‍ രൂപകല്‍പ്പന ചെയ്താല്‍
ഇന്ന് നിലവിലുള്ള പല പ്രശ്നങ്ങളും ഉണ്ടാകുകയില്ല.
കേന്ദ്രഭാഗത്തുള്ള കുംഭഗോപുരത്തില്‍ ശിശുസംരക്ഷണം
വിദ്യാലയങ്ങള്‍, ദന്തസംരക്ഷണം, ആരോഗ്യ സുരക്ഷ എന്നിവ ലഭിക്കും.
നഗരങ്ങളുടെ നിര്‍മ്മാണത്തിന്റെയും ഉല്‍പ്പാദനത്തിന്റെയും ഘട്ടങ്ങളില്‍
ഓരോരോ കെട്ടിടങ്ങളുടെയായുള്ള രൂപകല്‍പ്പനയും നിര്‍മ്മാണവും
ഒരുപാട് ഊര്‍ജ്ജവും ശേഷിയും നഷ്ടപ്പെടുത്തുന്നതാണ്. അതിനു പകരം
നമ്മള്‍ നഗര സംവിധാനത്തിന്റെ 1/8 ഭാഗം നിര്‍മ്മിക്കുകയും എന്നിട്ട് അതിനെ പുനരുല്‍പ്പാദിപ്പിക്കുകയും ചെയ്യും.
(ആഖ്യാതാവ്) ലോകത്തിലെ എല്ലാ ആളുകളുടെയും ഭവനനിര്‍മ്മാണ പ്രശ്നങ്ങള്‍ പരിഹരിക്കുമ്പോള്‍
നിര്‍മ്മാണ രീതികള്‍ ഇന്ന് ചെയ്യുന്ന രീതികളെക്കാള്‍ വളരെ വ്യത്യസ്തമായിരിക്കും.
സ്വയം ഉയര്‍ത്തപ്പെടുന്ന, ഉന്തലുകള്‍ നല്‍കുന്ന ഇത്തരം ഘടനകള്‍ നിര്‍മ്മാണ പ്രക്രിയയെ
വേഗത കൂട്ടുകയും വിപ്ളവകരമാക്കുകയും ചെയ്യും.
ഈ ഭാരം കുറഞ്ഞ, ദൃഢതയുള്ള അപ്പാര്‍ട്ടുമെന്റുകള്‍ ഇങ്ങനെ തുടര്‍ച്ചയായി നിര്‍മ്മിക്കാനാകും
എന്നിട്ട് ഒരോന്നിനെയും വേര്‍പെടുത്തി മെഗാ മെഷീനുകളുടെ സഹായത്തോടെ യഥാസ്ഥാനത്തു വയ്ക്കാം.
ഇവയുടെ പുറം ഭാഗത്തുള്ള ഷെല്ലുകള്‍ പ്രകാശ-വൈദ്യുത ജെനറേറ്ററുകള്‍ ആയും
ഹീറ്റ് കോണ്‍സണ്ട്രേറ്ററുകളായും വര്‍ത്തിക്കുന്നു.
ഈ സമൂഹത്തില്‍ നിങ്ങള്‍ ഒന്നും സ്വന്തമാക്കി വയ്ക്കുന്നില്ല.
ശരിക്കും ആളുകള്‍ക്ക് പണം ആവശ്യമില്ല;
അവര്‍ക്ക് ആവശ്യമുള്ളപ്പോള്‍ സാധനങ്ങള്‍ ലഭ്യമാകണം.
സമൃദ്ധിയുള്ള ഒരു സമൂഹത്തില്‍, സാധനങ്ങള്‍ ഒക്കെ ലഭ്യമാണെങ്കില്‍
അവര്‍ സാധനങ്ങള്‍ ശേഖരിക്കാനോ കൂട്ടിവയ്ക്കാനോ തുടങ്ങുകയില്ല.
നാം അത് പുനരുല്‍പ്പാദനം നടത്തുന്നു, പുതിയരീതിയില്‍ ആക്കുന്നു, മെച്ചപ്പെടുത്തുന്നു.
ഒരു പഴയ കാറിന്റെ സാമഗ്രികള്‍ എടുത്തുനോക്കിയാല്‍;
[അവ] പുതിയ ഒരു കാറിന്റെ അത്രത്തോളം തന്നെ ഭാരം കാണും, അതിനാല്‍ ഇവിടെ പഴയ കാറുകള്‍ എന്നൊന്നില്ല.
പഴയ കാറുകള്‍ അപകടമാണ്.
നിങ്ങള്‍ വളരെ വിലകൂടിയ ഒരു കാറ് ഓടിക്കുകയും വേറൊരാള്‍ ഇടിച്ചു പൊളിഞ്ഞ പഴയ കാറ് ഓടിക്കുകയും ചെയ്യുന്നു.
അയാളുടെ ബ്രേക്ക് തകരാറിലായാല്‍ നിങ്ങള്‍ മരിച്ചേയ്ക്കാം.
നമുക്ക് നിരത്തുകളില്‍ പഴയ കാറുകള്‍ ആവശ്യമില്ല.
തകരാറിലാകുന്നതൊന്നും നമുക്ക് വേണ്ട.
കേടുപാടുകള്‍ തീര്‍ത്തുകൊണ്ടുനടക്കേണ്ടതുകളും വേണ്ട.
(ആഖ്യാതാവ്) ഒരു റിസോഴ്സ് ബേസ്ഡ് എക്കണോമിയില്‍
ആളുകള്‍ക്ക് ആവശ്യമായ എന്തു സാധനം ആയാലും അത് വിലകൊടുത്ത് വാങ്ങേണ്ടതിന്റെയോ
അവരുടെ ആസ്തി നിലനിര്‍ത്തേണ്ടതിന്റെയോ ആവശ്യം ഇല്ലാതെതന്നെ ലഭ്യമാകും.
ഈ രീതിയില്‍, എല്ലാവര്‍ക്കും വേണ്ടത് ലഭിക്കുകയും
ഉല്‍പ്പന്നങ്ങള്‍ ആവശ്യമുള്ളപ്പോഴെല്ലാം ലഭ്യമാകുകയും ചെയ്യും.
ആളുകള്‍ക്ക് ആവശ്യമുള്ളതൊക്കെ പുറത്തുള്ള ഈ ഡോമുകളില്‍ ലഭ്യമാണ്.
ശില്‍പോപകരണങ്ങള്‍, സംഗീതോപകരണങ്ങള്‍,
ഏതാണ്ട് പബ്ളിക് ലൈബ്രറി പോലെ.
അവര്‍ക്ക് അകത്തേയ്ക്കുപോയി ഒരു കാമറ എടുക്കാം, അല്ലെങ്കില്‍ സൈക്കിള്‍, അല്ലെങ്കില്‍ ഒരു വാച്ച്
അങ്ങനെ അവര്‍ക്കാവശ്യമുള്ള എന്തും, ഒരു പ്രൈസ് ടാഗ് ഇല്ലാതെ തന്നെ ലഭ്യമാണ്.
അതിന് നമ്മള്‍ അത്രയും ഉന്നതമായ നിലയില്‍ ഉല്‍പ്പാദനം നടത്തണം.
ക്ഷാമം പിന്നീട് ഉണ്ടാകാത്ത തരത്തില്‍.
അത് ഒരുവിധം എല്ലാ കുറ്റകൃത്യങ്ങളും തടയും.
ഈ സിസ്റ്റത്തെ നീതിപരമായി തിരിക്കാന്‍ വേറെ വഴികളൊന്നുമില്ല.
മനുഷ്യാവകാശങ്ങള്‍ ഉറപ്പുവരുത്തുന്ന ഒരു വ്യവസ്ഥയാണ് നമുക്ക് നിര്‍മ്മിക്കേണ്ടത്.
എല്ലാവര്‍ക്കും സാധനങ്ങളും സേവനങ്ങളുമൊക്കെ സൗജന്യമായി ലഭ്യമാകുമ്പോള്‍
സ്ത്രീകളുടെ അവകാശങ്ങള്‍ക്കുവേണ്ടിയോ കറുത്തവരുടെ അവകാശങ്ങള്‍ക്കു വേണ്ടിയോ നിങ്ങള്‍ക്ക് സമരം ചെയ്യേണ്ടി വരില്ല.
അത്തരത്തില്‍ നിര്‍മ്മിതമായ ഒരു സമൂഹത്തില്‍ അത് സ്വയമേവ ഉള്ളതാണ്.
'മോഷ്ടിക്കരുത്'; എന്നൊക്കെയുള്ള നിയമങ്ങള്‍ നിങ്ങള്‍ക്ക് ഉണ്ടാക്കേണ്ടി വരില്ല.
അത് അത്തരം സ്വഭാങ്ങളെ മറികടക്കുന്നതായിരിക്കും.
സെന്‍ഡ്രല്‍ ഡോമിനു ചുറ്റും ഗവേഷണ കേന്ദ്രങ്ങള്‍ ആണ്.
മുഴുവന്‍ സമൂഹത്തിന്റെ സുസ്ഥിരതയ്ക്ക് ആവശ്യമായവയ്ക്കുവേണ്ടി
പ്രവര്‍ത്തിക്കുന്ന കേന്ദ്രങ്ങള്‍.
ഈ ഗവേഷണ കേന്ദ്രങ്ങള്‍ക്കുമിപ്പുറം
നമ്മള്‍ എത്തുന്നത് ക്രിയാത്മകമായ സ്ഥലത്തേയ്ക്കാണ്.
ഇവിടെ ടെന്നീസ് കോര്‍ട്ടുകളും ആളുകള്‍ക്ക് ആവശ്യമായ വിവിധതരം കളികളും ആണ് ഉള്ളത്.
അവിടെനിന്നും മുന്നോട്ടുപോകുമ്പോള്‍ നമുക്ക് കാണാവുന്നതാണ് പാര്‍പ്പിട മേഖല.
ആ പ്രദേശത്ത് അരുവികള്‍, വെള്ളച്ചാട്ടങ്ങള്‍, ത‌ടാകങ്ങള്‍ ഒക്കെയുണ്ട്.
(ആഖ്യാതാവ്) നമുക്ക് ഇത്തരത്തില്‍ അനുപമമായ രീതിയിലുള്ള വ്യത്യസ്തതരം വീടുകളും അപ്പാര്‍ട്ടുമെന്റുകളും നല്‍കാനാകും.
അവ താരതമ്യേന അറ്റകുറ്റപ്പണികള്‍ ഇല്ലാത്തതും, തീപിടിക്കാത്തതും ആയിരിക്കും.
പിന്നെ മോശപ്പെട്ട കാലാവസ്ഥയില്‍ കോട്ടങ്ങളുണ്ടാകാത്തവയും ആയിരിക്കും.
അടുത്ത ഭാഗത്തേയ്ക്കു പോകുമ്പോള്‍ നമ്മള്‍ എത്തുന്നത് അപ്പാര്‍ട്ട്മെന്റുകളില്‍ ആണ്.
ചില ആളുകള്‍ അപ്പാര്‍ട്ടുമെന്റുകളില്‍ താമസിക്കാന്‍ ആഗ്രഹിക്കുന്നതിനു കാരണം
അവിടെ നിങ്ങള്‍ക്ക് നാടക സംഘങ്ങള്‍ കാണും, ജിംനേഷ്യങ്ങള്‍
വൈദ്യസഹായം, ദന്തസുരക്ഷ; എല്ലാം തന്നെ സെന്‍ട്രല്‍ ടവറുകളില്‍ ലഭ്യമാകും.
എനിക്കു തോന്നുന്നത്, ഭാവിയില്‍ ആളുകള്‍ ഒറ്റപ്പെട്ട വീടുകളില്‍ നിന്നു മാറി
വലിയ കോമ്പ്ളക്സുകളില്‍ ആകും താമസിക്കുക എന്നാണ്.
വീണ്ടും പുറത്തേയ്ക്കു വരുമ്പോള്‍ നാം എത്തുന്നത് ഇന്‍ഡോര്‍ അഗ്രിക്കള്‍ച്ചറില്‍ ആണ്.
അഥവാ ഹൈഡ്രോപോണിക് കൃഷിയിടങ്ങള്‍.
പിന്നെ അവിടെ പുറത്തുള്ള കൃഷിയും ഉണ്ട്.
(ആഖ്യാതാവ്) നഗരത്തിനുള്ള ഊര്‍ജ്ജം ശുദ്ധമായതും പ്രകൃതിയ്ക്ക് യോജിച്ച
സാങ്കേതികവിദ്യകളില്‍ നിന്നും ആയിരിക്കും. ഉദാഹരണത്തിനു കാറ്റ്, സൗരോര്‍ജ്ജം, ഭൗമതാപോര്‍ജ്ജം,
താപകേന്ദ്രീകരണം, പീസോഇലക്ട്രിക്, തിരമാല, താപ വ്യതിയാനം
സമുദ്രതാപം അങ്ങനെ ഒരുപാട്.
ഭാവിയില്‍ ഊര്‍ജ്ജം ഉല്‍പ്പാദിപ്പിക്കുന്നതിനുള്ള ഒരു പ്രധാന പുരോഗതി ഒരുപക്ഷെ
ബെറിങ് സ്ട്രൈറ്റിനു കുറുകെ ഒരു പാലമോ തുരങ്കമോ നിര്‍മ്മിക്കുന്നതായിരിക്കും.
ഈ വെള്ളത്തിനടിയിലുള്ള ഘടനകള്‍ സമുദ്ര പ്രവാഹങ്ങളുടെ ഒരു ഭാഗത്തെ
ടര്‍ബൈനുകള്‍ കറക്കാന്‍ ഉപയോഗിച്ച് ശുദ്ധമായ പവര്‍ സ്രോതസ്സ് ഉണ്ടാക്കുന്നു.
ഈ ഊര്‍ജ്ജ സ്രോതസ്സുകള്‍ ഉപയോഗിച്ച് നമുക്ക് ഭൂമിയ്ക്ക് ശുദ്ധമായ ഊര്‍ജ്ജം കൊണ്ട് പവര്‍ നല്‍കാനാകും.
അതുവഴി എല്ലാ ആളുകള്‍ക്കും വരാനിരിക്കുന്ന ആയിരക്കണക്കിന് വര്‍ഷങ്ങളോളം
വളരെ ഉയര്‍ന്ന നിലവാരത്തിലുള്ള ജീവിതവും ആസ്വദിക്കാന്‍ അവസരമൊരുക്കാനാകും.
ഹൈഡ്രോകാര്‍ബണുകള്‍ മലിനീകരിക്കേണ്ട ആവശ്യമില്ല.
മലിനീകരണം എന്നത് ഭൂതകാലത്തിന്റെതുമാത്രമായി മാറും.
എല്ലാ ഗതാഗത സംവിധാനങ്ങളും
ആഗോള ഗതാഗത സിസ്റ്റവുമായി യോജിപ്പിക്കപ്പെട്ടവ ആയിരിക്കും.
നഗരങ്ങള്‍ക്കുള്ളിലുള്ള ഗതാഗതം ട്രാന്‍സ്വെയറുകള്‍ വഴി ആയിരിക്കും.
സിറ്റിയില്‍ നിന്ന് സിറ്റിയിലേയ്ക്കുള്ളത് മോണോറെയിലും.
ദീര്‍ഘദൂരയാത്രകള്‍ക്ക് മാഗ്ളെവ് ട്രെയിനുകളാണ് ഉപയോഗപ്പെടുത്തുക.
ഗുണമേന്‍മ കൂട്ടാനായി, ഈ അതിവേഗ മാഗ്ലെവ് ട്രെയിനുകള്‍
വേര്‍പെടുത്താവുന്ന ഭാഗങ്ങള്‍ ഉള്‍ക്കൊള്ളിച്ചിട്ടുള്ളവയാണ്.
ഇവ ട്രെയിന്‍ ചലിച്ചുകൊണ്ടിരിക്കുമ്പോള്‍ തന്നെ വേര്‍പെടുത്താനാവും.
എയര്‍ ക്രാഫ്റ്റുകള്‍ വളരെ വിപുലമായ രീതികള്‍ പ്രദര്‍ശിപ്പിക്കും.
ഈ VTOL എയര്‍ക്രാഫ്റ്റുകള്‍ (Vertical Takeoff and Landing)
യാത്രക്കാരെയും ചരക്കുകളും കൊണ്ടുപോകാനുള്ളതാണ്.
സുരക്ഷയ്ക്കായിരിക്കും മുന്‍ഗണന. പണം ലാഭിക്കുന്നതിനോ
ലേലം പിടിക്കുന്നതിനോ ആയിരിക്കില്ല.
ഈ ചരക്കുകപ്പലുകള്‍ വേര്‍പെടുത്താവുന്ന ഭാഗങ്ങളോടുകൂടിയതാണ്.
അവയ്ക്ക് വളരെ പെട്ടെന്നു ചരക്കുകയറ്റാനും ഇറക്കാനും സാധിക്കും.
ഇത്തരം ഭാഗങ്ങളുടെ എണ്ണം
ചരക്കുകളുടെ അളവിനെ ആശ്രയിച്ചിരിക്കും.
എല്ലാ ഭാഗങ്ങളും ബന്ധിപ്പിച്ചുകഴിഞ്ഞാല്‍ അവ ഒറ്റ യൂണിറ്റായി മുന്നോട്ടു ചലിക്കും.
കപ്പലുകള്‍ക്ക് ഒഴുകുന്ന നിര്‍മ്മാണശാലകളായി വര്‍ത്തിക്കാന്‍ കഴിയും.
അവയ്ക്ക് അവയുടെ ലക്ഷ്യത്തിലേയ്ക്കുള്ള വഴിയില്‍ത്തന്നെ ഉല്‍പ്പന്നങ്ങള്‍ ഉണ്ടാക്കാനാകും.
അവയ്ക്ക് വിദ്യാഭ്യാസ കേന്ദ്രങ്ങളായും പ്രവര്‍ത്തിക്കാനാകും.
കുട്ടികള്‍ക്കും മുതിര്‍ന്നവര്‍ക്കും ലോകം മുഴുവന്‍ നൂതന വിദ്യാഭ്യാസം നേടി സഞ്ചരിക്കാം.
കേട്ടുപഠിക്കുന്നതിലൂടെയല്ല. അനുഭവിച്ച് പഠിക്കാം.
ഒപ്പം 'യദാര്‍ഥ-ലോകത്തിലെ' പരിസ്ഥിതിയുമായി ഇടപഴകാം.
ദേശീയ ഗതാഗത സംവിധാനം
ജലപാതകള്‍, കനാലുകള്‍, ജലസേചന സംവിധാനം എന്നിവയുടെ ഒരു ശൃംഖല ഉള്‍ക്കൊള്ളുന്നവയായിരിക്കും.
വെള്ളപ്പൊക്കം, വരള്‍ച്ച എന്നിവയുടെ ഭീഷണി കുറയ്ക്കാന്‍ ഇവ ഉപകരിക്കും
മത്സ്യങ്ങളുടെ ദേശാടനത്തിന് അവസരം, സ്വാഭാവികമായ ഫയര്‍ബ്രേക്കുകള്‍ എന്നിവ പ്രദാനം ചെയ്യും,
അത്യാവശ്യത്തിനുള്ള ജല സ്രോതസ്സ്, മത്സ്യ കൃഷി, ക്രിയാത്മകമായ പരിപാടികള്‍ എന്നിവയ്ക്കൊക്കെ ഉപയോഗിക്കാം.
(റോക്സേന്‍ മെഡോസ്) നാം ശാസ്ത്രവും സാങ്കേതികവിദ്യയും നേരിട്ട്
സമൂഹത്തിലേയ്ക്ക് സ്വതന്ത്രമാക്കുമ്പോള്‍
മാര്‍ക്കറ്റ് പ്ളേസിന്റെയോ സമ്പത്തിന്റെയോ പേറ്റന്റുകളുടെയോ പ്രതിബന്ധങ്ങള്‍ കൂടാതെ സ്വതന്ത്രമാക്കുമ്പോള്‍
വളരെ ഉയര്‍ന്ന നിലവാരമുള്ള ജീവിതം വളരെ കുറഞ്ഞ
കാലയളവില്‍ നമുക്ക് നേടാനാകും.
ഈ സമൂഹം നിരന്തരമായി മെച്ചപ്പെട്ടുകൊണ്ടിരിക്കും
പുതിയ സാങ്കേതികവിദ്യകള്‍, കണ്ടുപിടിത്തങ്ങള്‍, ആശയങ്ങള്‍ എന്നിവയിലൂടെ പെട്ടെന്നുള്ള മാറ്റങ്ങള്‍ വരും.
അത് പുരോഗമനപരമായ ഒരു സമൂഹമായിരിക്കും.
ഇന്ന് നമുക്കുള്ളതുപോലെ യാഥാസ്ഥിതികമായ ഒന്നായിരിക്കില്ല.
(ആഖ്യാതാവ്) അസാധാരണമായ ഒരു സമുദ്ര നഗരത്തില്‍ ജീവിക്കുന്നതിനെപ്പറ്റി ആലോചിച്ചുനോക്കൂ.
സമുദ്ര പരിസ്ഥിതിയെ വീണ്ടെടുക്കാന്‍ സഹായിക്കുന്ന ഒന്ന്.
അത് കരയെ അടിസ്ഥാനമാക്കിയുള്ള ജനസംഘ്യാ സമ്മര്‍ദ്ദം ഇല്ലാതാക്കുന്നു.
കടലിലുള്ള നഗരങ്ങള്‍ സമുദ്രശാസ്ത്രം പഠിക്കുന്ന വിദ്യാര്‍ഥികള്‍ക്കായുള്ള
സര്‍വകലാശാലകളും ഗവേഷണകേന്ദ്രങ്ങളും ആയി പ്രവര്‍ത്തിക്കാം.
അവ സമുദ്രത്തിന്റെ ഭൂമിശാസ്ത്രം നിലനിര്‍ത്തുന്നതോടൊപ്പം
സമുദ്രകൃഷി, മത്സ്യകൃഷി, ഖനനം എന്നിവയ്ക്കായും ഉപയോഗിക്കാം.
സ്വയം പര്യാപ്തതയുള്ള കടലിലെ നഗരങ്ങള്‍ അവയുടെ
പ്രദേശത്തിനും ധര്‍മ്മത്തിനും അനുസരിച്ച് ഘടനയില്‍ വ്യത്യസ്തമാണ്.
കടലിനടിയിലെ ഈ നിരീക്ഷണ നിലയം സമുദ്രത്തിലെ ജീവല്‍ വ്യവസ്ഥകളെ
അവയുടെ പ്രകൃതിദത്തമായ ആവാസവ്യവസ്ഥയില്‍ കണ്ടുമനസ്സിലാക്കാന്‍ ആളുകളെ സഹായിക്കുന്നു.
ഈ മത്സ്യകൃഷി - കടല്‍ കൃഷി സംവിധാനങ്ങള്‍
മത്സ്യങ്ങളെയും മറ്റു സമുദ്രജീവികളെയും വളര്‍ത്തുകവഴി
ലോകത്തിലെ ആളുകളുടെ ന്യൂട്രിഷണല്‍ ആവശ്യങ്ങള്‍ ലഭ്യമാക്കാന്‍ സഹായിക്കും.
ഇത്തരം കെട്ടിടങ്ങള്‍ അതിലൂടെയുള്ള വെള്ളത്തിന്റെ സ്വതന്ത്രമായ ഒഴുക്കിനെ അനുവദിച്ചുനല്‍കുന്നു.
ടെക്നോളജിയെ ഈ രീതിയില്‍ ഉപയോഗിക്കുകവഴി ആഗോളസമൂഹത്തിന്
സാമൂഹിക പുരോഗതിയും ലോകമാകെയുള്ള പുനര്‍നിര്‍മ്മാണവും
വളരെ കുറഞ്ഞ സമയം കൊണ്ട് ചെയ്തുതീര്‍ക്കാനാവും.
ഉ‌ട്ടോപ്യ, അത് എപ്പോഴെങ്കിലും സൃഷ്ടിക്കുകയാണെങ്കില്‍, അത് നശിക്കും, നിശ്ചലമാകും.
എന്നാല്‍, ഞാന്‍ സംസാരിക്കുന്നത് ഒരു പരിണമിക്കുന്ന സംസ്കാരത്തെപ്പറ്റിയാണ്.
പുരോഗമനപരമായ സമൂഹത്തെപ്പറ്റി.
എല്ലാം തികഞ്ഞ ഒരു സമൂഹം എന്നതിനെപ്പറ്റി എനിക്ക് ഒരു പിടിയുമില്ല. അത് എന്താണ് അര്‍ഥമാക്കുന്നതെന്ന് എനിക്കറിയില്ല.
പക്ഷെ നമുക്ക് നിലവിലുള്ളതിനെക്കാള്‍ വളരെയേറെ മികച്ച കാര്യങ്ങള്‍ ചെയ്യാന്‍ കഴിയും എന്ന് എനിക്ക് അറിയാം.
ഞാന്‍ ഒരു ഉട്ടോപ്യനോ... എല്ലാവരും സൌഹാര്‍ദ്ദത്തോടെയും
സന്തോഷത്തോടെയും ജീവിക്കണം എന്ന് കാണാന്‍ ആഗ്രഹിക്കുന്ന ഒരു ഹ്യുമാനിസ്റ്റോ ഒന്നുമല്ല.
[പക്ഷെ] നമ്മള്‍ അങ്ങനെ ജീവിച്ചില്ലെങ്കില്‍, നാം ഓരോരുത്തരും പരസ്പരം കൊല്ലുകയും
ഭൂമിയെ നശിപ്പിക്കുകയും ചെയ്യും എന്ന് എനിക്ക് അറിയാം.
(ആഖ്യാതാവ്) ഈ പുതിയ ജീവിതരീതി, ഒഴിവുസമയവും സര്‍ഗ്ഗാത്മകതയും നല്‍കുന്ന ഇത്
എല്ലാവരുടെയും അറിവും ക്രിയാ ശേഷിയും വര്‍ദ്ധിപ്പിക്കും.
വിജയത്തിന്റെ അളവുകോല്‍ എന്നത് ഒരാളുടെ ആഗ്രഹങ്ങള്‍ നേടിയെടുക്കുക എന്നതില്‍ ആയിരിക്കും.
പണം കുന്നുകൂട്ടുന്നുതിലോ വ്യക്തികേന്ദ്രിത ലക്ഷ്യങ്ങളിലോ ആയിരിക്കില്ല.
ഒരു വിഭവ അധിഷ്ഠിത സാമ്പത്തിക രീതി നമ്മുടെ പരിസ്ഥിതിയെ
ശുദ്ധീകരിക്കുകയും ആസ്വാദ്യമാക്കുകയും മാത്രമല്ല ചെയ്യുക
അത് നൂതനമായ രീതികളിലുടെയുള്ള ലക്ഷ്യങ്ങളും ദിശയും കാണിക്കുന്ന
ഒരു മൂല്യ സംവിധാനം കൊണ്ടുവരുന്നു.
ലഭ്യമാക്കപ്പെടുന്ന വിദ്യാഭ്യാസത്തിന്റെയും വിഭവങ്ങളുടെയും കാരണത്താല്‍
മനുഷ്യരുടെ ശേഷിയ്ക്ക് അവിടെ പരിധികള്‍ ഉണ്ടായിരിക്കുകയില്ല.
അവനോ അവളോ തെരഞ്ഞെടുക്കുന്ന ക്രിയാത്മക ഏതു പ്രവര്‍ത്തിമേഖലയില്‍ വേണമെങ്കിലും
തുടരാനുള്ള സ്വാതന്ത്ര്യം എല്ലാവര്‍ക്കും ഉണ്ടായിരിക്കും.
നമ്മള്‍ ഇന്നു നേരിടുന്ന രീതിയിലെ സാമ്പത്തിക പരിമിധികള്‍ ഇല്ലാതെതന്നെ.
നമ്മള്‍ ഇപ്പോള്‍ നില്‍ക്കുന്ന കാലം എന്നത് തീരുമാനങ്ങള്‍ എടുക്കാന്‍ ഉള്ളതാണ്.
നമ്മുടെ നിലവിലെ ക്ഷാമമുള്ള, മാലിന്യങ്ങളുള്ള
പരിസ്ഥിതി നശീകരണമുള്ള സംസ്കാരത്തില്‍ നിന്ന്
സുസ്ഥിരമായ, ആവാസവ്യവസ്ഥയെ ശ്രദ്ധിക്കുന്ന, സമൃദ്ധമായ ഒരു സമൂഹത്തിലേയ്ക്ക് മാറാനുള്ള തീരുമാനം.
ഭാവി എങ്ങനെ ആയിരിക്കണം എന്ന കാഴ്ചപ്പാട് ഇല്ലാത്ത ഒരു രാജ്യം
പഴയകാലത്തിന്റെ തെറ്റുകള്‍
വീണ്ടും വീണ്ടും ആവര്‍ത്തിക്കപ്പെടാന്‍ നിര്‍ബന്ധിതരാണ്.
നമ്മള്‍ നാണമില്ലാതെ പറയും
മനുഷ്യന്‍ എന്നത് പരിണാമത്തിന്റെ ഏറ്റവും ഉയര്‍ന്ന വര്‍ഗ്ഗം ആണെന്ന്. [അതാണ്] സ്കൂളുകളില്‍ നിന്ന് കിട്ടുന്നത്.
സമുദ്രം, മത്സ്യം, അന്തരീക്ഷം എല്ലാം നശിപ്പിക്കുകയും തമ്മില്‍ തമ്മില്‍ നശിപ്പിക്കുകയും ചെയ്യുന്നു മനുഷ്യന്‍.
മനുഷ്യര്‍ നഗരങ്ങളുടെ മുകളിലൂടെ പറന്നുപോകുന്നു, ഒരു ബട്ടണ്‍ അമര്‍ത്തുന്നു
നഗരത്തിലുള്ള എല്ലാവരെയും അണുവായുധങ്ങള്‍ ഉപയോഗിച്ച് കരിച്ചുകളയുന്നു.
അവന്‍ പ്രകൃതിയുടെ ഉന്നതമായ സൃഷ്ഠി ആണോ? ഇതുവരേയ്ക്കും അല്ല!
എന്റെ അഭിപ്രായത്തില്‍. നാം ഒരുപാട് മുന്നോട്ടു പോകാനുണ്ട്.
നമുക്ക് ഭൂമിയില്‍ ഒന്നുകില്‍ സ്വര്‍ഗ്ഗം(പാരഡൈസ്) സൃഷ്ഠിക്കാം അല്ലെങ്കില്‍ നശിച്ചുപോകാം(ഒബ്ളിവിയണ്‍);
നമ്മളെത്തന്നെ തുടച്ചുനീക്കാം, ഭാവിയ്ക്കുമാത്രമേ പറയാനാകൂ.
അതായത് നിങ്ങള്‍ ഭാവി നിര്‍മ്മിക്കാനായി എന്തു ചെയ്യുന്നു എന്നുള്ളതിന്.
(ആഖ്യാതാവ്) യുദ്ധവും ഇല്ലായ്മകളും ഒക്കെ വിദൂരമായ ഓര്‍മ്മകള്‍ മാത്രമായ ഒരു ലോകം നമുക്ക് നിര്‍മ്മിക്കാം.
ശാസ്ത്രവും സാങ്കേതികവിദ്യയും
ഒരു റിസോഴ്സ് ബേസ്ഡ് എക്കണോമിയില്‍
പരിസ്ഥിതിയുടെ സംരക്ഷണത്തിനും എല്ലാവരുടെയും ക്ഷേമത്തിനും ആയി
ഉപയോഗിക്കുമ്പോള്‍ മാത്രമേ നാം മനസ്സിലാക്കുകയുള്ളൂ
സംസ്കാരം/നാഗരികത എന്നത് യഥാര്‍ഥത്തില്‍ എന്താണ് അര്‍ഥമാക്കുന്നത് എന്ന്.
വീനസ് പ്രോജക്ടിന്റെ ലക്ഷ്യങ്ങള്‍ യാഥാര്‍ഥ്യമാക്കാന്‍വേണ്ടി
ശ്രമിക്കുന്ന ആളുകളുടെ വളര്‍ന്നുകൊണ്ടിരിക്കുന്ന കമ്മ്യൂണിറ്റിയുടെ ഒരു ഭാഗമാകുക.
ഒരു പോസിറ്റീവ് ആയ ഭാവിയുടെ ഈ കാഴ്ചപ്പാടുകള്‍ ഒരു പ്രധാനപ്പെട്ട
മോഷന്‍ പിക്ചറിലൂടെ ഒരുപാട്പേരിലേയ്ക്ക് എത്തിക്കാനുള്ള ഞങ്ങളുടെ ശ്രമത്തിന്റെ കൂടെ ചേരുക.
ഇവയെല്ലാംതന്നെ നമുക്ക് ഇന്ന് അറിയാവുന്ന അറിവുവച്ച് നിര്‍മ്മിക്കാനാകും.
ഭൂമിയുടെ ഉപരിതലം മാറ്റം വരുത്താന്‍ 10 വര്‍‍‍ഷം എടുത്തേയ്ക്കാം.
ലോകത്തെ രണ്ടാമത്തെ ഏദന്‍ തോപ്പാക്കി പുനസൃഷ്ടിക്കാന്‍.
തീരുമാനം നിങ്ങളുടെതാണ്. അണുവായുധ മത്സരങ്ങളുടെ വിവേകശൂന്യത,
ആയുധനിര്‍മ്മാണം, നിങ്ങളുടെ പ്രശ്നങ്ങള്‍ ഈ രാഷ്ട്രീയ പാര്‍ട്ടിയെയോ
ആ രാഷ്ട്രീയ പാര്‍ട്ടിയെയോ തെരഞ്ഞെടുക്കുകവഴി രാഷ്ട്രീയമായി പരിഹരിക്കാന്‍ ശ്രമിക്കല്‍,
എല്ലാ രാഷ്ട്രീയവും കറപ്ഷനില്‍ മുങ്ങിക്കിടക്കുന്നു.
ഞാന്‍ ഒരിക്കല്‍കൂടി പറയട്ടെ: കമ്മ്യൂണിസം, സോഷ്യലിസം
ഫാസിസം, ഡെമോക്രാറ്റുകള്‍, ലിബറലുകള്‍.
ഇവിടെ നീഗ്രോകളുടെ പ്രശ്നങ്ങളില്ല, പോളിഷ് പ്രശ്നങ്ങള്‍ ഇല്ല, ജൂതന്‍മാരുടെ പ്രശ്നങ്ങളില്ല
ഗ്രീക്ക് പ്രശ്നങ്ങളോ സ്ത്രീകളുടെ പ്രശ്നങ്ങളോ ഇല്ല. അവയെല്ലാംതന്നെ മനുഷ്യരുടെ പ്രശ്നങ്ങളാണ്!